text:
Setrið - ein maður í Speedos
Hetta er triðja greinin av seks pørtum. Fari við hesum at viðgera evnið fráflyting, sum hevur fylt eina rúgvu í miðlunum. Í undanfarnu greinunum viðgjørdi undirritaði játtanina til Fróðskaparsetrið, menningina av nýggjastu útbúgvingunum á søgu- og samfelagsdeildini. Harafturat var kjakið um altjóða universitet viðgjørd.
Greinarøðin tekur ikki bara støði í politiska gerandisdegnum, men verður harumframt grundað á gerandisdagin, sum undirritaði hevur á Setrinum. Samantvinningin av praktiskum og politiskum áhugamálum er ikki so einføld, men skal undirritaði eftir besta førimuni halda tingini atskild.
Hendan greinin snýr seg um Setrið, sum søluvøru.
Lýsingar
Tað nyttar ikki at hava alskyns útbúgvingar, um Setrið ikki dugir at selja vøruna. Tíverri hevur Fróðskaparsetrið ikki røkt hesa skylduna, tí seinastu árini hava teir ikki gjørt sær neyðuga ómakin við at draga nýggjar og ungar næmingar afturat sær. Áðrenn eg komi til grundgevingarnar, fari eg at lýsa eina hending í Hollandi, sum eg meti er sambærilig við lýsingarnar hjá Setrinum.
Var júst fluttur til Holland, veðrið var gott, so vit fóru øll ein familjutúr oman á strondina í Scheveningen. Tað uddi av fólki. Góðveðursdagurin var byrjanin til nýggja kapittulin í Hollandi. Fyri at vera erligur, væntaði eg at síggja ørgrynnu av vøkrum og væltrenaðum kvinnum í bikini, men tað var ikki beinleiðis tað, sum eg upplivdi. Ístaðin var fyrsta sjónin á strondini ein gamal og gráhærdur maður, sum hevði knýtt síða hárið í ein langan hestahala. Maðurin vigaði hálvhundrað kilo ov nógv, hann stríddi seg gjøgnum sandin við sínum strammu stars and stripesSpeedos svimjubuksum.
Tað er óneyðugt at lýsa kensluna, men onkursvegna stóð eg við somu kenslu, tá ið eg opnaði lýsingina fyri Setrið, tá ið eg umhugsaði at byrja á Setrinum í 2010.
Faldarin var býttur út á øllum skúlunum í landinum, hann var enntá í bløðunum, tí hetta var fyrsta árið, at Setrið bjóðaði útbúgvingar í samfelags- og stjórnmálafrøði aftur aftaná nøkur still ár. Faldarin bar heitið “Setrið er betri.”
Við upplýsingum um ymisku útbúgvingarnar royndu lýsingarfólkini á Setrinum at fáa meg at velja Setrið fram um útbúgvingarnar í útlondum, tí “Setrið var betri” enn hinar útbúgvingarnar. Sjálvt átakið var í lagi, men tað, sum eg fýltist mest á, var tað, at av teimum fimm útbúgvingunum, sum vóru umboðaðar í faldaranum, nýtti Setrið myndir av fólkum, ið vóru omanfyri tey fjøruti árini. Um eg valdi Setrið, kom eg í framtíðini at ganga í flokki saman við javnaldrunum hjá foreldrunum hjá mær. Hetta var somuleiðis faldarin, sum skuldi fáa miðnámsskúlanæmingarnir at lesa í Føroyum, tá ið tey vórðu liðug við miðnám.
Er tað løgið, at tey ungu velja Setrið frá?
Tað er sum við hasum gamla manninum á strondini í Hollandi. Tú kanst ikki nýta hálvthundrað ára gamla mannin í stars and stripesSpeedos, tá ið tú skal selja strondina í Schevningen til ferðafólk!
Sama er galdandi fyri Setrið.
Framgongd
Tíbetur dugir Setrið betur at selja boðskapin í 2012. Nýggja lýsingin hjá Setrinum, sum hevur verið á facebook og í sjónvarpinum, vísir, at Setrið er meiri tilvitað um marknaðarføringina. Tey hava fingið yrkisfólk afturat sær, sum royna at spæla við forvitnið hjá ungdóminum. Við nýggju lýsingini koma tey inná trý grundleggjandi ting:
“Vit eta, sova og elskast.”
Hetta kveikir áhugan, tí samanspælingin av tónleikinum og skjóttskiftandi myndunum ger, at hyggjarin ikki keðir seg. Síðani kemur sloganið hjá Setrinum:
“Viljin til at vita og gera betur”.
Hetta er alneyðugt, tí Setrið hevur tíverri nakrar fordómar hangandi yvir sær, sum tey partvís hava skyldina í:
1. Er tað ikki bara gomul fólk, ið ganga á Setrinum?
2. Hvat lesa tey á Setrinum?
3. Hvat er tað fyri fólkaslag?
1. Er tað ikki bara gomul fólk, ið ganga á Setrinum
Jú, tað eru bara gomul fólk, ið ganga á Setrinum, um Setrið marknaðarførir seg við gomlum fólkum. Sama er galdandi, tá ið tey eru til t.d. Markleys útbúgving og aðrar ráðstevnur. Myndirnar og lýsingarnar eru andlitið úteftir, og tískil er tað ikki løgið, at fólk, sum ikki hava nakað tilknýti til Setrið, hava hesa fatanina.
Hendan myndin sigur tó ikki allan sannleikan, tí tað eru hóast alt ung, sum ganga á Setrinum. Akkurát, hvussu nógv, havi eg ikki tøl fyri, men tað er harafturímóti umráðandi, at Setrið gagnnýtir ungu næmingarnar, tá ið útbúgvingarnar skulu seljast. Tað ger tað lættari hjá miðnámsskúlanæmingunum, tá tey skulu velja millum Føroyar, Danmark ella okkurt triðja, tí tey hava meiri til felags við ung, enn hvat tey hava við tilkomin fólk.
Tað er harafturat vert at hava í huga, at tað eru omanfyri 800 næmingar, sum eru undir hægri útbúgving í Føroyum. Hetta eru ambassadørar, eru livandi lýsingar, sum til eina og hvørja tíð kunnu marknaðarføra útbúgvingarnar á Setrinum.
Hetta er umráðandi fyri spurningin um fráflyting, tí Setrið er ein góður skúli. Tilkomin skulu vera vælkomin, men Setrið hevur tørv á einari andlitsnákan, um ungdómurin skal velja Setrið fram um útlond.
2. Hvat lesa tey á Setrinum?
Eri av tí áskoðan, at ung halda, tá ið tey søkja inn á Setrið, skulu tey vera verandi í Føroyum restina av lívinum. Hetta er ikki beinleiðis satt, tí umvegis Setrið hava lesandi møguleikan at taka semestur og skeið í Danmark, Skotlandi, USA, Kina, ja, tú hevur møguleikan at taka semestur næstan allastaðni í heiminum. Hetta átti at verið ein greiður boðskapur, serliga tá ið fólk fýlast á, at samgongan ætlar at gera studningin um til lán. Summi vilja vera við, at hetta er at stavnsbinda ungdómin, so at hann skal koma aftur til Føroyar, men um vit hyggja at hini síðuni, er hetta ein máti at fáa fólk á Fróðskaparsetrið.
Ung kunnu taka fyrsta semestrið í Føroyum, fyri síðani at taka restina av semestrunum í Danmark, Bretlandi, Kina, Japan, ja, tey hava møguleikan at lesa víðari í øllum heiminum.
Uttan bindingar ella forðingar!
Sostatt verða tey bara skrásett á Setrinum, men tey hava frælsi í at velja sína útbúgving, akkurát sum teimum lystir.
Tey koma harafturat heldur ikki at gjalda fyri nakað lestrarlán, tí tey eru skrásett í Føroyum!
Tað kann í sama viðfangi nevnast, at sjey næmingar á søgu- og samfelagsdeildini fluttu til San Diego í august mánað, har tey fara undir fimta semestrið í USA. Hetta er gleðiligt, tí tað vísir, at sjálvt um ein lesur í Føroyum, hevur viðkomandi møguleikan at lesa uttanlands. Tað er eingin forðing, tí at útbúgvingin í Føroyum lýkur altjóða treytir!
Men Setrið má selja boðskapin!
3. Hvat er tað fyri fólkaslag
Hetta er ein afturvendandi spurningur, sum møguliga hevur sín uppruna í marknaðaføringini, tí næmingarnir á Setrinum eru ikki sjónligir í almenna rúminum - ikki beinleiðis.
Um vit síðani hyggja, hvat tað er fyri fólkaslag, sum annaðhvørt gongur ella hevur gingið á Setrinum, kunnu vit nevna brøðurnar Una og Páll Holm Johannesen, Heina og Stefan í Skorini, umframt meg sjálvan. Hvat hava hesir í felags? Jú, allir hava skrivað bøkur á lutfalsliga ungum aldri. Tað mugu vera fáa universiteti í heiminum, sum hava so nógvar rithøvundar í einum so lítlum universiteti. Um vit síðani taka stjórar, hava bæði Magni Arge (stjóri á Atlantic Airways) og Hákun Djurhuus (fyrrverandi stjóri í Shell og núverandi stjóri hjá SEV) lisið á Setrinum. Sostatt er tað umráðandi fyri Setrið, at tey gagnnýta fyrr- og núverandi næmingar, tá ið tað kemur til at selja Setrið, tí ungdómurin ivast veruliga í, hvør gongur á Setrinum. Um tað bara eru óambisjøsir næmigar, sum ikki tora ella tíma at fara av landinum. Áðurnevndu dømi prógvað hinvegin, at tað eru ambisjøsir og dugnaligir næmingar, sum ganga á Setrinum. Hetta samsvarar væl við boðskapin í nýggju lýsingini hjá Fróðskaparsetrinum, tí “tú kemur ikki sovandi ígjøgnum, og her verður einki fjasarí”
Men Setrið skal selja vøruna.
Fjølmiðlar
Tað er óneyðugt at harta fjølmiðlarnar, tí teir gera eitt gott arbeiði, tá ið teir lýsa avbjóðingina við fráflyting. Viðhvørt kemur tað tíverri fyri, at teir gloyma, at tað eru omanfyri 800 næmingar, ið taka hægri útbúgving í Føroyum. Tað kundi sjálvandi verið fleiri, men tað, sum eg vil við hesum er, at tað eisini er møguligt at tosa fólk av landinum.
Rás2 hevur ein fína sending “Ghetto Føroyar”, har tey tosa við lesandi í Danmark. Hesi ungu fólkini eru ikki heilt eirindaleys, tí tey leggja ikki fingrarnar í millum, tá ið tey lýsa, hvørjar ábøtur skulu fremjast í Føroyum. Hetta er partvís ábyrgdin hjá politikarunum, men tað er eins væl ábyrgdin hjá Setrinum, tí teir hava ikki selt boðskapin nóg væl.
Tá tað er sagt, hevði tað ikki verið áhugavert, um KVF ella Rás2 varpaðu ljós á næmingarnar í Føroyum? Gjørdu sendingar um tey? Hvørjar eru ambisjónirnar? Hvørjar arbeiðsroyndir hava tey? Hvat hendir í vikuskfitinum? Hvussu er at lesa í Føroyum?
Hetta sigi eg ikki bara, tí fjølmiðlarnir kunnu tosa ungdóm av landinum, men tað er umráðandi fyri umrøðuna á Setrinum, at næmingarnir koma í almenna rúmið, so at miðnámsskúlanæmingar bæði síggja og hoyra, at tey, sum ganga á Setrinum, ikki bara eru nøkur spøkilsir, sum savna dust úti á t.d. Føroymálsdeildini.
Vit hava góðar og dugnaligar lærarar, vit hava omanfyri 800 næmingar, sum eru undir hægri útbúgving í Føroyum, og vit hava eitt universitet, ið lýkur altjóða treytir.
Boðskapin skal Setrið selja!
Hanus Samró
Lesandi og løgtingslimur fyri fólkaflokkin


c: text/html

text:
Nú hví skrivi eg eitt innlegg um demonar og andamanan? Nei, hetta er ikki tí at eg fjeppist í hesum evninum; men í høpinum av trúarverju, veit eg at hetta er við til at sáa iva um ein heim sum nøkur pástanda er reint og slætt bara nátturulistiskur. Tað vísir seg eisini at andamanan eins væl og pástandurin um undur, hava rørt undir mongum kjakum gjøgnum tíðirnar; filmurin ‘The Exorcism of Emily Rose’ er eitt týðiligt dømi um hendan trendin.
Eg fari í hesum innlegginum, ikki at sitera hendingar og viðgerðir frá bókum og upplivingum hjá øðrum, men heldur grundgeva frá mínari egnu uppliving og teimum spurningum og argumentum eg havi fyri og móti demonum og andamanan.
Eg má játta at eg havi sæð hópin av exorcist filmum, ikki serliga kristiligt veit eg, serstakliga tá Paulus sigur: ‘haldi tykkum frá øllum illum hvussu tað enn sær út’. Men kanska er tað ein orsøk til, at eg havi loyvt mær at sæð fleiri slíkar ræðufilmar. Fyri nøkrum árum síðani, sá eg filmin ‘The Exorcism of Emily Rose’, sum sigst um, byggir á veruligar hendingar. Seinasta ár sá eg ‘The Exorcist’, sum eisini sigst at byggja á veruligar hendingar (sjálvt um eg havi mína skepsis). Fyri nøkrum mánaðum síðani sá eg ‘The last exorcism’, um ein fráfalnan pastor, sum roynir at prógva, at tilstandurin at verða settur av einum djevli ella illum anda, bara er ein sinnisligur tilstandur, uttan ónátturliga ávirkan. Tað sum eg haldi verða undirhaldandi, tá eg síggi ein slíkan film, eru tær desperatu royndirnar at forklára hendingina og manifesteringarnar nátturliga. Eitt nú í ‘The last Exorcism’, har í forkláringin ljóðaði uppá stress, orsaka av ringari samvitsku.
Men hatta er sjálvandi filmverðin og eingin má halda, at eg draga mína niðurstøður frá einum ella fleiri filmum.
Tó, so havi eg verði í trúboðaratænasta í fleiri asiatiskum londum í fleiri ár. Hetta eru lond har djevla og andadýrkan hoyrir gerandisdegnum til og har hendingar av tí ónátturliga slagnum, eru nógv vanligari enn á okkara leiðum. Í teimum umstøðunum havi eg sjálvur sæð demonar og tykist við at reka út illar andar.
Sum ein typiskur vesturlendingur má eg viðganga, at eg mangan havi verði skeptiskur og roynt at gera mun á hvat í veruliga er andaliga íbirt og hvat er hysteria. Í summum førðum havi eg havt varhugan av at hesi kanska heldur vóru sinnisjúk, spældu ella bara gjørdu seg upp, men í øðrum førum, mátti eg bíta í meg at hetta var heilt avgjørt ekta.
Eru demoniskar manifesteringar óveruligar?
Tað vóru asiatar sum eg starvaðist við, sum týðiliga gjørdu mun á eitt nú illum andum og sinnisjúku. Tað hjálpir tí ikki at argumentara at hesi kristnu í Asia bara eru hysterisk og rokna alt fyri demonar. Áðrenn eg góðtók tann andaliga faktorin, mátti eg fyrst útilukka nátturlig alternativir; tildømis at tilstandurin hjá hesum mongu, sum eg var vitni til, møguliga bara var eitt spæl hjá tí einstaka. Men hetta alternativið fall eins og tann fyrra. Tildømis undraði tað meg serstakliga, at undir møtunum vóru tað oftani muslimar, sum komu við onkrum í familjuni, sum var vorðin yvirtikin av slíkum kreftum. Hetta er vorðin vanlig tilgongd í landinum Pakistan, tí bløðini í Pakistan heita á muslimar um ikka gera nýtslu av kristnu kraftini fyri at bjarga familjulimum úr slíkari demoniskari vanlagnu. Tó, so tykist tað, at slíkar ávarðingar og áheitanir ikki at hava havt tað stóru ávirkan og muslimarnir í Pakistan tykjast verða klárir yvir, at okkurt er við bøn og andaligum autoriteti í samband við navnið og persónin Jesus Kristus, sum far hesar kreftir at víkja. Hetta útilukkaði í mínum førið mistankan um at hesir einstaklingar spældu besettir. Tildømis, hví skuldu muslimar givið Kristindóminum slíkan ans og æru, serstakliga tá hugsa verður um hetta viðurkennur Kristindómin og niðurgerð islamsku religiónina? Slíkt hevði man neyvan vanta av muslimum í einum landið, har Kristindómur annars er undirlagdur bæði hatur og ágang. Einasta forkláringin mátti tí verða, at muslimar uppliva eina andaliga makt í Kristindóminum, sum veruliga riggar. Hetta uppfati eg, sum at hesir mongu muslimar (kanska í tíggjutúsundatalið) ikki spæla. Og hví skuldu teir og onnur spæla?
Her spælir ein annar faktorur seg inn, tann at Pakistan, eins væl og fleiri onnur asiatisk lond eru ærumentanir. Sjúka, illgerðir og ómoralur, leggur eina heila familju og oftani teirra næstringar undir bæði niðring og útisteinging. Hvussu so, tá ein er settur av illum andum? Er tað logisk hugsan at hesi vildu spælt svøk ella drigið familjulimir til kristin møtir, um støðan ikki veruliga var so hættislig? Vildi ein ung genta tildømis spælt djevlayvirtikin, vitandi at hennara framtíðar møguleikar verða álvarsama skerdir? Eg kann fara skeivur í fleiri førum, men í flestu førum loyvi eg mær aftur at ivast.
Er talan um sinnisjúku?
Hetta kundi tí týtt uppá at hendingarnar ikki eru spæl, men er so orsøkin kanska sinnisjúka heldur enn demonisk? Aftur loyvi eg mær persónliga at ivast um hetta alternativið í flestu førum. Tiltíðir havi eg saman við øðrum, veriði tilkallaður, at dríva ein demon út, har talan var um eina nátturliga orsøk, men hetta var langt frá tí vanliga. Tey dømir sum eg persónliga kenni mest til, kunnu hvørki ávísast til ein sum er sinnisjúkur, til schizophreni ella epilepsi.
Í flestu førum kundi persónurin, eina løtu tykjast normalur, men dettur, ristist og manifesterar ógvusliga, tá hann hoyrir kristna bøn ella kristnan lovsang, uttan at hesin endiliga nakrantíð hevur havt nakra ávirkan frá, ella bakgrund í Kristindóminum.
Eftir einari løtu av bøn og djevlaútdrívan, byrjar illi andin veruliga at rópa, tosa, hótta, háða, spotta og niðurgera okkum, Gud og Jesus inntil hann tilseinast má sleppa persóninum og fara, vanliga við einum skríggið. Dømir sum eg ikki havi verið vitni til, vísa at persónur broytist í andlitið, hárið stendur upp og røddin umbroytist.
Eftir hetta vaknar persónurin, útmattaður, tystur, ikki vitandi hvat er áfatt, men óansæð so er hann normalur; hetta kann tí ikki samanberast við tilstandir av meiri nátturligum orsøkum.
Er talan um hysteria?
Men hvussu so við hysteria? Eg má siga, at eg havi ongantíð heilt fata logikkin við hesum argumentinum, eftirsum hesi í fella fyri hesi vanlagnu, vanliga stríðast í tí loynda, í teirra heimum og ikki undir religiøsum samkomum. Tað at vit oftani síggja slík manifestera eitt hvørt í religiøsum samkomum, kristnum ella ikki, er tí at hesi javnan koma til slík tiltøk tí tey leita sær eftir hjálp.
Ein ómetaliga góð viðgerð av hesum omanfyrinevnda, í ljósinum av sinnisjúku, epilepsi og hysteria, har í viðkomandi út frá práti við gudfrøðingum, psykologum og læknum, skilir hesi frá demoniskari ávirkan, er at finna í bókini hjá W.G. van Dam ‘Befrielse fra Besættelse’ (s.41-94). Ein onnur ómetaliga góð viðgerð av evninum er bókin hjá John L. Nevius ‘Demon Possession’, sum er gomul men vísir á at evnið er ein stór vísind í sær sjálvum.
Søgurnar og hendingarnar eru nógvar, men eg fari ikki dvølja meiri á hesar. Tað sum eg haldi verða av týdningi er, at mitt í okkara nátturulistiska ‘be about’, er ein verulig og livandi andaverð.

robotstxt: allowed

filter: keep


text:
Tunnilstilbúgving
Her finnur tú allar tilbúgvingarætlanir fyri tunlarnar í Føroyum. Tær eru býttar upp í økir og herundir tunlar. Legg til merkis, at tað umframt deilplanirnar hjá teimum ymisku átakspørtunum eisini er eitt leinki til felags kunning fyri allar partar.
Gevið gætur!
Allir partar hava hvør sær ábyrgdina av at dagføra deilplanirnar og senda Landsverki rættingarnar, soleiðis at tær altíð eru dagførdar.
Fyri at síggja tilbúgvingarætlanir fyri tunlar, skalt tú innrita her.
Sí videofilm um stýring av trygdarútgerð í tunlum her.


text:
Svarthávur (ljóshávaættin)
Centroscyllium fabricii (Reinhardt, 1825)
Stødd: Svarthávur verður upp í 120 cm langur, vanlig longd er um 80-90 cm.
Dýpi: Hann er vanligur fiskur á dýpi millum 250-1500 m og er helst eisini djúpari.
Litur: Hann er svartur ella heilt myrkabrúnur. Myrkastur er hann undir búkinum.
Lýsing: Svarthávur er langur og nakað smidligur. Tjúkkastur er hann um búkin, kvennfiskarnir hava ofta tjúkkan og vatnutan búk.
Píkur er framman fyri tær báðar ryggfjaðrarnar. Tann aftara ryggfjøðurin er umleið tvær ferðir so stór sum fremra. Sama er við píkunum. Táknaopini ganga beint móti uggafjøðurini. Hann hevur stór eygu. Andaholini eru umleið 1/3 av eygnastøddini. Hann hevur stutta gron. Hann er svartur inni í kjaftinum. Tenninar eru umleið eins í báðum kjaftum, smáar, í 3-5 røðum. Kjafturin er bogin.
Eyðkenni: Svarthávur er slenutur, bleytur, tá hann er deyður. Á trolveiddum fiski er skræðan ofta skrødd, og tað sæst inn á tann hvíta fiskin. Hann hevur øguliga heilt smá ljósgøgn. Hann kennist frá døkkhávi m.a. á tí, at aftari endi á búkfjaðrafestinum kemur aftur um aftara píkin.
Týdningur: Hann hevur lítlan og ongan vinnuligan týdning.
da: Fabricius sorthaj, en: Black dogfish, fr: Aiguillat noir, ís: Svartháfur, no: Islandshå
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Skrubbhávar Squaliformes
Hesin hópurin hevur 6 ættir, 24 slektir og 97 sløg.
Fiskar úr øllum 6 ættunum eru at fáa undir Føroyum, og tær hava her 10 slektir og 12 sløg:
Skrubbhávarnir hava andahol og 5 táknarivur. Teir hava tvær ryggfjaðrar, summi sløg við píkum frammanfyri, onnur uttan. Teir hava ikki gotfjøður, og eingir kjalir eru á klingruni.
Teir liva um øll høv, bæði djúpt og grunt.


text:
Uttan kvinnurnar - ongin vælferð
Okkara samfelag hevur í øldir verið soleiðis samansett, at mennirnir hava balst á havinum, og kvinnurnar hava verið heima. Tað eru ikki nógv ár síðani, at føroyska kvinnan mátti vera bæði mamma og pápi, tí páparnir vóru langar túrar til skips.
Tá var vanligt, at bygdin var manntóm, bert kvinnurnar og eldri menn, ið vóru uppilagstir vóru heima, vóru til staðar. Seinni komu kvinnurnar av álvára út á arbeiðsmarknaðin og tøkk fyri tað!
Menn og kvinnur hava skapt hetta samfelagið saman, og um kvinnurnar ikki vóru partur av arbeiðsorkuni, ja, so høvdu vit ikki havt ráð til vælferðarsamfelagið.
Hvussu er støðan hjá kvinnunum í Føroyum í dag?
Tað er ein sannroynd, at størsti parturin av einsamøllu uppihaldarunum eru kvinnur, og tað er ein sannroynd, at størsti parturin av hesum kvinnunum eru undir veingjabreiðinum hjá fakfeløgunum – nógvar eru bæði ófaklærdar og tímaløntar.
Og sjálvt um hundrað ár eru liðin, síðan fakfelagsrørslan sá dagsins ljós, so hevur okkara samfelag framvegis fleiri avbjóðingar, tá tað kemur til javnstøðu. Ein av størstu avbjóðingunum er í ójavnanum millum kynini á arbeiðsmarknaðinum.
Kvinnuligir løntakarar fáa lægri pensjón. Tær arbeiða oftari niðursetta tíð ímóti sínum vilja. Og tær fáa sum heild lægri løn.
Hetta kann undra almikið, tí hvat var føroyska vælferðin uttan allar tær kvinnurnar, sum við heitum hjørtum og hegnigum hondum hvønn dag lívga føroyska fólkið – heilt úr vøggu og í grøv?
Hvør føroyingur kemur ígjøgnum lívið uttan onkursvegna at njóta gott av tí linna og tí ugga, sum kvikar kvinnuhendur hvønn dag veita her á landi?
Og hvør við sítt fulla skil kann siga, at hetta arbeiðið er minni vert enn annað arbeiði?
Kvinnukorðini á dagsskrá
Hetta mugu og skulu vit gera nakað við ! Tað eru fleiri tiltøk, sum kunnu bøta um støðuna hjá føroyska kvinnuni, so hon merkir sama fløva frá samfelagnum, ið hon veitir okkum og okkara.
Fyri tað fyrsta eiga tey, sum arbeiða niðursetta tíð, at fáa fleiri tímar, tá tað er pláss fyri nýggjum starvsfólki. Tað má tryggjast við lóg.
Fyri tað næsta má einki starvsøki vera so slítandi, at man ikki kann arbeiða fulla tíð. Øll skulu kunna vinna sær eina løn, sum tey kunnu liva av og forsyrgja sínum børnum við.
Tey sum hava hug at arbeiða minni skulu sjálvsagt kunna tað, men orsøkin skal ikki vera, at tey hava so slítandi arbeiði, at tey noyðast at arbeiða minni.
Fyri tað triðja skal ongin kvinna skal fáa eina so lága løn, at hon ikki megnar at forsyrgja sínum børnum, um hon er einsamøll við teimum. Allar barnafamiljur skulu hava tað gott. Tú kann ikki arbeiða, uttan at tíni børn hava tað gott, meðan tú er til arbeiðis.
Harumframt skulu børnini fáa ta bestu byrjanina í lívinum, ið vit kunnu geva. Tí skal barsilsfarloyvið leingjast til 1 ár, og pápin skal fáa høvi at vera meira við.
At enda skal ongin kvinna verða verri fyri á ellisárum, tí hon hevur verið arbeiðsleys ella á barsilsfarloyvi. Tann lønarniðurskurður, ið samgongan hevur lagt í Barsilsskipanina, við tvungnu pensiónsuppsparingini, skal burtur.
Tað góða samfelagið er samfelagið, har bæði kvinnur og menn hava møguleika at trívast og mennast.


text:
Býráðsfundur 30. mai 2013 kl. 17:00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard, Karl Rasmussen og Arnfinn Langgaard.
1.
12/00228: Broyting av býarplani og byggisamtykt í Runavík fyri D1-øki sunnan fyri Fjøruveg í Runavík.
Vinnu- og havnarnevndin og Byggi- og býarskipanarnevndin mæla til at broyta D1-øki sunnan fyri Fjøruveg frá D1-øki til D42-øki fyri at at loyva aðra vinnu enn bert sjóvinnu á økinum.
Býráðið samtykti á fundi 30/05-2013 at taka undir við tilmælinum frá Vinnu- og havnarnevndini og Byggi- og býarskipanarnevndini.
2.
13/00185: Byggiráð søkir vegna J. Andersen um byggiloyvi til uppí- og umbygging og niðurtøku av sethúsum á matr. nr. 418 og 419 á Skála.
Byggi- og býarskipanarnevndin mælir til at taka undir við tilmælinum frá Tekn deild um at játta byggiloyvi við tí fyriliti, sum Fornminnissavnið vísir til, og at húsini næst Skálavegi framvegis vera mønureist, fyri at varðveita gamla sniðið.
Býráðið samtykti á fundi 30/05-2013 at taka undir við tilmælinum frá Byggi- og býarskipanarnevndini.
3.
13/00293: K. Højgaard søkir um loyvi byggja bilhús og ogna sær lendi burtur av matr. nr. 148f Glyvra bygd til endamálið.
Byggi- og býarskipanarnevndin mælir til at taka undir við tilráðingini frá Tekn deild um at selja umsøkjaranum 75m2 burturav matr. nr. 148f til bygging av bilhúsi og at byggisamtyktin fyri nevnda jarðarstykki verður broytt frá E2-øki til B5-øki.
Býráðið samtykti á fundi 30/05-2013 at taka undir við tilmælinum frá Byggi- og býarskipanarnevndini.
4.
13/00169: Útbygging av Eldrasambýlinum á Skála.
Sosiala nevnd mælir til at taka undir við tilráðingini frá Sosialu deild um at gera dispositiónsuppskot til um- og útbygging av Eldrasambýlinum á Skála til 10-12 búpláss, umframt 6-8 pláss til dagumlætting.
Býráðið samtykti á fundi 30/05-2013 at taka undir við tilmælinum frá Sosialu nevnd.
5.
13/00256: Fornminnisfelagið fyri Skála og Skálafjørð søkir um loyvi at keypa ella leiga kommunalu ognina matr. nr. 276a á Skála at brúka sum fornminnissavn.
Sosiala deild hevur ikki tørv á ognini longur og vísir á, at rakstrarútreiðslurnar til húsini liggur um 35.000 kr árliga og at tey treingja til størri ábøtur. Sosiala deild mælir til at ognin verður seld umsøkjaranum ella øðrum keypara. Sosiala nevnd tekur undir við tilmælinum frá Sosialu deild.
Fíggjarnevndin mælir til, at húsini verða latin Fornminnisfelagnum fyri Skála og Skálafjørð.
Býráðið samtykti á fundi 30/05-2013 at taka undir við tilmælinum frá Sosialu nevnd og Fíggjarnevndini at lata felagnum húsini sum gávu.
6.
12/00742: Umvæling av bryggjuni við Kongshavn.
Í samband við eldin umborð á Athenu í mai 2011, kom skaði á bryggjuna og hevur Tekn deild innheintað tvey tilboð uppá at umvæla skaðan. Vinnu- og havnarnevndin mælir til at taka undir við tilmælinum frá Tekn deild um at taka av lægra tilboðnum.
Fíggjarnevndin mælir til at veita eykajáttan til arbeiðið og at arbeitt verður víðari við spurninginum um endurgjaldkrav.
Býráðið samtykti á fundi 30/05-2013 at taka undir við tilmælinum frá Vinnu- og havnarnevndini og Fíggjarnevndini.


text:
Lærarabókin er einans givin út sum netútgáva. Hon kann lesast her. Tað ber til at taka útgávuna niður og skriva hana út.
Lærarabókin byrjar við partinum Kunnleiki og námsfrøði. Her verður lýst, hvussu bøkurnar samsvara við innihaldsligu krøvini í námsætlanini fyri landafrøði, og greitt verður frá teirri grundhugsan, sum innihaldið í bókini byggir á. Eisini eru hentar upplýsingar viðvíkjandi kvantitativum og kvalitativum kunnleika umframt førleikum, sum næmingarnir eiga at ogna sær.
Lærarabókin er býtt í somu partar sum bøkurnar. Hvør partur í lærarabókini hevur sama bygnað:
Yvirskipað innleiðsla
Hesin parturin kann brúkast sum íblástur til orðingar í sambandi við at fylla út talvurnar Undirvísingargongdir og Ársætlan fyri lærugreinina.
Arbeiðsgongd
Sum heild samsvarar lærarabókin við undiryvirskriftirnar í bókunum. Summir partar eru tó lagdir saman í ein.
Arbeiðsgongdin byrjar sum oftast við einum uppskoti til innleiðslu.
Í lærarabókini eru tilvísingar til avritssíður og til síðurnar í bókini.
Avritssíður
Í hvørjum parti í lærarabókini eru avritssíður. Á teimum eru kort, venjingar, tekstir at fara í dýpdina við og uppgávur, ið taka samanum.
Tvær tær seinastu avritssíðurnar í hvørjum parti eru Endurtøka og Hugdýping. Spurningar og evni í Endurtøku taka støði í viðkomandi parti av bókini og lærarabókini. Tey eru ætlað øllum næmingum í flokkinum at arbeiða við, einsæris ella í bólkum. Evnini í Hugdýping fara út um tað, sum er viðgjørt í bókini og lærarabókini.Tað ber til at arbeiða við hesum evnum sum ískoytisøki, ella tey kunnu vera eyka avbjóðing til teir næmingar, sum hava tørv á tí.
Landafrøði 1 viðger náttúrulandafrøði í fýra pørtum: Jørðina og kortini, Jarðarskorpuna, Veðurlag og vøkstur o...
Landafrøði 3 viðger heimspartarnar í seks pørtum: Evropa, Asia, Afrika, Norðuramerika, Suðuramerika og Osiani...
Landafrøði 2 viðger mentan og samfelag; hvussu menniskju brúka og broyta jørðina. Bókin er í seks pørtum: Heim...


text:
Postar merktir ‘góð uttan Guð’
Góð uttan Guð
Tað er nokkso vanligt, at hoyra kristin tosa um, at tey fáa sín moral frá Guði. Summi halda enntá, at tað ikki ber til, at vera góður uttan Guð. Tað er eitt sindur irriterandi, tí vit heiðnu eru altso góð uttan Guð. Tað er merkiligt, eg veit, men vit ganga ikki runt og stjala, neyðtaka ella myrða. Av onkrari orsøk hava vit ikki fyri neyðini, at trúgva á Guð, fyri at vera góð. Ikki bara gera vit ikki órein ting; vit eru eisini hjálpsom.
Til dømis geva flestu gudloysingar eg kenni blóð (men kanska eisini kristin? Svara í spurnarkanningini!). Okkara lokala ateistafelag í Leeds skipar regluliga fyri “blood runs” har tey eggja fólki til at geva blóð. Sama felag hevur eisini fleiri ferðir um árið tiltøk, har peningur til vælgerandi endamál verður savnaður.
Hetta kunnu vit í Gudloysi eisini, men tað krevur eitt sindur (more…)


text:
Sett skjali upp. Formatering er umráðandi, tá onnur skulu lesa tað, tú hevur at bjóða uppá. Tí skal tað vera ruddiligt, og her hava vit nøkur vegleiðandi boð. Røtt formatering hjálpir tær at leggja áherðslu á tínar dygdir heldur enn skrifttýpu og grafik. Við at fylgja nøkrum fáum tilmælum ber til at tryggja tær, at umsókn tín leggur eitt gott úrslit eftir sær.
Ein umsókn til leys størv er í veruleikanum ein sjálvslýsing, har tú selur teg sjálvan. Um hettar verður gjørt rætt, vil tín umsókn lýsa tínar dygdir, royndir og tey brøgd tú hevur framt við tínum vinnulívsroyndum.
Ger ein headara. Her eigur at verða upplýst navn, bústaður, telefonnummar og teldupost. Best er at velja skriftstødd 16 í navninum og gera skriftina við feitum (bold) og rest í vanligari skriftstødd 12. Tað ber til at seta tekstin í miðjuna, vinstru- ella høgru síðu í skjalinum. Ansa bert eftir at skjalið sær ruddiligt út.
Vel slag av CV. Tað er skilagott at velja uppsetan eftir egnum royndum og útbúgving, men eisini við atlit til tað einstaka starvið, sum tú vilt søkja. Serliga eru trýggir ymsir leistir góðir í at velja.
Grafiskar CV skapelónir


text:
Hevur tú eina yndismynd av tínum brúdleypi, kanst tú nú fáa myndina sum plakat saman við upplýsingum um brúdleypið.
Einfalt setir alt upp og finnur ein lit, so plakat og mynd passa saman. Áðrenn prent verður plakatin send sum fíla til tín til góðkenningar.
Bílegg í nethandlinum, og vit senda plakatina heim til tín. Ella keyp rammu við og avheinta plakatina innrammaða í Bøgøtu.
Plakatirnar í hesi røðini koma út í støddunum A4, A3 og A2
Brúðartalvan verður prentað á 200 gramm semimatt pappír.
Plakatirnar verða latnar uttan rammu.
Minnist til upplýsingarnar:
Nøvn:
Brúdleypsdagur og ár:
Stað:
Brúðartalvur eru eitt sersnið. Um tað skuldi verið nakar feilur í plakatini, verður ein nýggj plakat gjørd ella endurgoldin - um einfalt hevur gjørt feilin.


text:
Orð: Oluffa Bærentsen
Lag: Arthur Seymour Sullivan
1. Øll Guds børn, nú fylkist runt um krossins træ!
Tíðartekin boða síðsta náðidag;
freist at vinna sálir nú skjótt úti er;
vak og bið og vitna, meðan tíðin fer!
Niðurlag: Vak og bið og vitna, vinn nú onkra sál!
Brátt er tíðin lokin, og vit náa mál.
2. Bróðir, systir, vakna, statt nú upp við skund,
vak tey upp, sum sova tryggan syndablund,
sig, at Jesus kemur, tann, til reiðar er,
ryktur verður burtur, upp í ský hann fer!
3. Komið, sálir, komið, komið nú í dag!
Aldri skalt tú angra, at tú gjørdi tað;
tak nú ferðaseðil: Jesu dýra blóð!
Einki annað geldur, sigur Andans lóg.


text:
Orð: Gerhard Fleischer (1. og 3. ør.) og Árni Jacobsen (2. ør.)
Lag: Friedrich Silcher
Týtt: Árni Jacobsen
Upprunaheiti: Hörst Du die Botschaft (Hea ye the message that comes from afar)
1. Hoyrið tey tíðindi, undurfull boð:
Stjørna á hválvinum lýsa man so,
skyggir og glampar, so náttin gerst ljós,
lýsir og leiðir til neyðarsligt fjós.
Fegnist og sleppið ei vónini her,
tí har í krubbu ein frelsari er.
2. Hoyrið tey tíðindi, signað og góð.
Aldri skal fána hitt himmalska ljóð,
einglarnir sungu á Betlehems ong:
Boðini dýru um konganna Kong.
Hirðar og vísmenn seg løgdu á knæ,
heilsaðu barninum, tilbóðu tað.
3. Hoyrið tey tíðindi, einføld og greið:
Sonur Guds niður á jørðina steig,
kom til at frelsa og doyggja ein dag,
syndarum vinna ein ævigan stað.
Jarðið alt hatur, á hjørtunum vann,
hoyrið tey tíðindi – trúgvið á hann!


text:
Bókin er ætlað ungum og er grundað á eitt fyribrigdi, sum tíanverri er sera vanligt: Hetta, at tú fært børn at kríggjast í bardaga, sum vaksin hava ábyrgd av.
Í bókini fylgja við systkjunum Anselmo og Lucindu, sum verða rænd av geriljahermonnum, tá ið teir leypa á bygdina, har børnini búgva.
Søgan gongur fyri seg í Mosambik og lýsir tíðina, tá ið borgarakríggj herjaði har.
Hon er eisini fyri stóran part um at koma fyri seg, eftir at alt er av, at gerast heil aftur, aftaná at hava verið noydd at dripið onnur og verið við til so mangt ótespiligt, sum kann fáa ein hvønn at missa alla vón.
Søgan er í stuttum um tann drúgva, torføra vegin aftur til friðin.
Aftur


text:
Eyðun Jacobsen greiddi frá tí seinasta nýggja frá Fjarðafestivalinum, sum er frá mánadegnum 31. mai til sunnudagin 6. juni. Rúni Hentze og Rúna Sivertsen greiddu frá um eina stuðulskonsert til frama fyri ABC Barnahjálp í Liberia, sum verður í Christianskirkjuni í Klaksvík leygarkvøldið 29. mai kl. 19.30 Les meira
Rógvi Joensen var gestur. Tosa varð um “náði”. Rógvi vísti á, at Guds náði er so nógv størri enn vit menniskju kunnu fata. Náði heldur okkum í røttum sambandi við Skapara okkara. Náði vísti Jesus okkum á krossinum. Les meira
Gestur í sendingini var Jógvan Steintún úr Sørvági. Jógvan bleiv frelstur í vekningini í 70´unum sum 15 ára gamal. Hann fekk ein dreym, at hansara tænasta skuldi blíva at tala Guds orð, tað bleiv so. Hann var í bíbilskúla 1/2 ár í Noregi, har upplivdu tey Guds vælsignilsir, bæði andaliga og økonomiskt. Seinni fór hann til Danmarkar at lesa samman við síni famiju – tey eiga 6 synir – har tey aftur merktu Guds vælsignilsir og kærleika. Jógvan skrivar nógv bæði yrkingar og smásøgur. Í dag ferðast Jógvan nógv runt í Føroyum og talar Guds orð. Les meira
Elsa Hansen og Kristina Arge greiddu frá teirra túri, sum fjakkarar kring heimin. Símun Absalonsen var við í táttinum “Hvønn týdning hevur Bíblian fyri teg”. At enda greiddi Ása Bech frá bíbliuskúla (Powerskúla), sum hon hevur verði á í Danmark. Les meira
Tosa verður við Sámal Hanna Lognberg um Hvítusunnustevnu í Samljóð í Skopun. So tosaðu vit við Kára Hammer og Svenning av Lofti um Samfelagsstevnu í Bethel í Vági. At enda tosaðu vit við Sverra Steinhólm um landsinnsavningina hjá Bláakrossi. Les meira
Mia Av Kák greiða frá um Hvítusunnustevnu, sum er í Libanon í Sørvagi frá 21.-24. mai. Síðan hoyrdu vit prát við Eyðun á Lakjuni um eina konsert, sum Siloakórið hevur í siloa í Fuglafirði 2. hvítusunnukvøld kl. 20.00. At enda hoyrdu vit prát við Oddvør Johansen og Heina Lutzen, har Heine fer at hava útgávukonsert í Hoyvíkar kirkju 2. Hvítusunnudag kl 20.00 Les meira
Sanna Petersen og Ester Mohr siga frá Aglow stevnuni, sum var í Oasuni 13. og 14. mai. Eydna og Jan Joensen greiða frá hvat Harrin ger í Føroyum og í Afrika. Les meira
Í dag vitjaði Halldóra Krett Johansen, sum segði frá ráðstevnuni Jesus Kvinnur 2010, sum verður í Oslo 28. og 29. mai, har Lisa Bevere og Anne Christiansen fara at tala á ráðstevnuni. Ætlanin er at skipa fyri einum felags túri úr Føroyum til ráðstevnuna. Eisini høvdu vit vitjan av Jens Bech, sum greiddi frá verkinum og summarlegunum á Zarepta. Les meira
Gestir í sendingini vóru Timothy og Sieng Lai úr Kambodja. Thimothy og Sieng Lai eru bæði uppvaksin sum buddhistar í Kambodja. Tey greiða í sendingini frá, hvussu tey har yviri komu í samband við tey kristnu, komu til trúgv á Jesus Kristus og vórðu doypt. Síðan greiða tey frá, at Gud hevur opinberað fyri teimum, at hann hevur eina ætlan við Føroyum og Kambodja……. Les meira


text:
Føroyska Sjómansmissiónin
22.05.2018 - 19:55
- Yvirhálingin er stór, men kundi saktans verið størri, tí skipið er gamalt.
- Nú ganga tað umleið einar tvær vikur afturat áðrenn vit verða klárir at fara til fiskiskap, sigur skiparin Kári Petersen, sum er til vinstru á myndini omanfyri.
Í fleiri mánaðir hevur grønlendski pelagiski trolarin Tuneq ligið á Skála. Har hevur skipasmiðjan Mest klassað skipið, yvirhála høvuðsmotorin og aksilgeneratorin, samstundis sum ein nýggjur ljósmotorur er settur í. Harafturat eru tangarnir uppussaðir og ymiskt annað viðlíkahaldsarbeiði gjørt.
Tuneq er fyrrverandi íslendska Helga II og er bygd í 1988. Seinni er skipið forlongt og umbygt nógv.
Síðstu árini hevur Royal Greenland átt skipið, sum vanliga samtrolar við Tasiilaq, sum sama felag eigur.
Teir royna eftir makreli og sild summarmánaðirnar í Eysturgrønlandi. Tasilaq tekur fiskin inn, hagreiðir og frystir hann.
Níggju mans mannað Tuneq og teir eru bæði grønlendingar og føroyingar.
Í dag skuldu teir út at royna høvuðsmotorin og annað.
Mynd: Føroyska Sjómansmissiónin
Mynd: Føroyska Sjómansmissiónin
Mynd: Føroyska Sjómansmissiónin
Mynd: Føroyska Sjómansmissiónin


text:
Seinastu tíðindi
Fakfelagstíðindi
Fiskivinnuumsitingin er alt ov veik
Axel Hansen mælir í hesi grein vegna Fiskimannafelagið til, at umsitingin í Fiskimálaráðnum beinanvegin verður styrkt, um hon skal verða før fyri at umsita ein nýggja fiskivinnulóggávu.
Fiskimannafelagið hevur víst á, at fyriliggjandi “Uppskot til løgtingslóg um fyrisiting av sjófeingi” landsstýrissins vil gera tað nógv meira kompliserað og tvørligt at umsita fiskivinnuna. Her verður serliga hugsað um ásetingarnar um uppboðssølu, og at skipanin við veiðiloyvi verður strikað.
Hetta halda vit er serstakliga vandamikið við teimum royndum, vit hava av eini sera veikari umsiting í Fiskimálaráðnum.
Her kann verða víst á vánaliga frágingin lógaruppskot og eina røð av óhepnum avgerðum og umsitingarligum feilum. Feskasta dømið eru skeivleikarnir við flyting av veiðiloyvum, og at Fiskimálaráðið beinleiðis váttar, at man ger sær ikki far um fráboðanir frá undirliggjandi stovni, hóast Fiskimálaráðið bað um at verða kunnað, áðrenn møguligar umsóknir um flyting av veiðiloyvi vórðu avgreiddar.
Fiskimannafelagið vil tí staðiliga mæla til, at umsitingin í Fiskimálaráðnum beinanvegin verður styrkt og skipað øðrvísi fyri at tryggja, at hetta fyri Føroyar so týdningarmikla øki verður væl umsitið, og at politiskar ætlanir á økinum kunnu verða framdar á einum tryggum grundarlagi og ikki koma avvarðandi landsstýrismanni í óføri og óneyðugt politiskt rumbul.
Axel Hansen, nevndarlimur í Føroya Fiskimannafelag


text:
Lag: George F. Root, George F. Root
Týtt: Victor Danielsen
1. Hoyr hitt glaða frelsuboð!
Harrin talar, býður so:
Evangelium nú hvørji sál fram ber!
Ber tað fram til kvinnu, mann,
sig við hvønn, hann frelsast kann,
fyri okkum offurlambið dripið er!
Niðurlag:
Kom, kom! Jesus vil teg frelsa,
fyri teg jú doyði hann;
svara nú Guds kalli ja,
frelsan er tær nær í dag,
legg teg í hans favn, sum eina frelsa kann!
2. Vit sum Kristi sendiboð
biðja teg frá Gudi so:
Kom, forlík er gjørt og syndin burtur nú!
Kom nú trygt í Jesu navn
í Guds opna faðirfavn,
hygg, øll skuldin rindað er, og fríur tú!
3. Nú hann kemur aftur skjótt,
hetta er hitt hopið søtt,
sum tey eiga, øll, ið kenna, elska hann;
hugsa, vinur, hvussu tað
fer at verða henda dag
fyri tann, sum ikki frið hjá honum fann!


text:
Hvørji eru vit?
Sosialistisk Ung (SU) er ungmannafelagið hjá Javnaðarflokkinum.
SU er grundað á somu grundvirðir sum Javnaðarflokkurin, men er tó óheft av flokkinum.
Í SU ganga vit høgt uppí, at tað er pláss fyri øllum, og tað sæst eisini aftur á ymisleikanum á limalistanum. Bæði viðvíkjandi bakgrund, landafrøðiliga o.s.fr..
SU er partur av PolUng, og saman við teimum arbeiða vit fyri at økja um áhugan fyri politikki millum ung.
Leiðslan í SU
Nevndin er mannað sum fimm manna nevnd við formanni, næstformanni, skrivara, kassameistara og einum eykalimi. Nevndin hittist til fund uml. fjúrtanda hvønn dag. Á fundunum kjakast vit um aktuell evni, gera vart við okkum í fjølmiðlunum, mótmæla, viðmæla, stuðla undir eftir okkara sjónarmiðum, skipa fyri politiskum fundum og tiltøkum av ymiskum slag o.m.a. Harafturat hava vit ein arbeiðsdag hvørt hálvár, har allir limirnir hittast at arbeiða við at røkka okkara málum og hugna okkum saman.
Mótmælistiltak: "Nú er nokk!"
Niels Finsensgøta 14, FO-100 Tórshavn, Tlf +298 250104, su@su.fo


text:
Í desember 2009 vóru 24.667 løntakarar og er hetta 976 færri enn í desember 2008. Afturgongdin er 3,8%.
Tað vóru í miðal um 970 færri til arbeiðis hvønn mánað í 2009 samanborðið við sama mánaða í 2008. Tó vóru tað 1.300 færri løntakarar í oktober 2009 í mun til oktober 2008. Í desember vóru so aftur um 970 færri løntakarar.
Afturogongd innan almenna fyrisiting og tænastur
Í desember 2009 vóru 55 færri løntakarar innan almenna fyrisiting og tænastur samanborðið við desember 2008. Verður hugt eftir aldursbýtinum av løntakarum, sæst tó, at tað bert er minking í bólkinum 16-24 ár. Har var minkingin eisini stór, heili 20,4%. Í aldursbólkinum 25-66 ár vóru 0,5% fleiri løntakarar og nú starvast nærum 10% fleiri fólkapensjónistar innan tað almenna.
Fleiri og nágreiniligari tøl eru at síggja í hagtalsgrunninum.


text:
Lógir og viðtøkur
§ 1 Navn og bústaður
Navn felagsins er Fimleikfelagið Ljósið. Heimstaðurin er Tórshavn. Felagið varð stovnað 21. oktobr 1975.
§ 2 Endamál
Mið felagsins er við fimleiki og møguliga øðrum ítrótti at styrkja og búgv likamið, vekja og fremja ans fyri góðari likamsrøkt.
§ 3 Limaviðurskiftir
Øll kunnu gerast limir, og limirnir kunnu vera antin virkandi ella óvirkandi.
§ 4 Limagjald
Lima- og luttøkugjald verður ásett á ársaðalfundinum, og verður at gjalda við byrjanini av fimleikaárinnum.
§ 5 Starvsnevnd
Til at skipa fyri viðurskiftum felagsins, verður ein 5 manna nevnd vald, og skipar nevndin seg sjálv, við formanni, skrivara og kassameistara, afturat formanni, skrivara og kassameistara verða valdir 2 nevndarlimir, hetta er nevnd felagsins.
Nevndin førir gerðabók og bók yvir ognir felagsins, krevur inn allar inntøkur og eigur heimild til at gjalda allar neyðugu útreiðlsur.
Nevndin er viðtøkufør, tá 3/5 nevndarlimum eru møtt á fundi. Allar avgerðir verða tiknar við vanligum atkvøðumeirluta. Stendur á jøvnum, er atkvøða formansins avgerandi.
§ 6 Ábyrgd starvsnevndarinar
Starvsnevndin hevur ábyrgd av allari leiðslu og øllum fíggjarviðurskiftum felagsins.
Felagið verður bundið við undirskrift formansins saman við einum nevndarlimi ella av tveimum nevndarlimum.
Starvsnevndin hevur heimild til at seta arbeiðsbólkar, hjálparbólkar, ráðgevarar v.m., um nevndin metir tørvur er á tí.
§ 7 Grannskoðari og tiltakslimir
Samstundis við nevdnarvalinum skulu veljast 1 grannskoðari og 1 tiltaksmaður fyri hann og 2 tiltakslimir fyri nevndina.
§ 8 Aðalfundurin
Ársaðalfundurin verður hildin við byrjan av fimleikaárinum og hevur hægsta avgerðarrætt í øllum felagsmálum. Ársaðalfundurin skal boðast frá í minsta lagi 14 dagar frammanundan í einum av bløðunum, á heimasíðu felagsins.
Vanligt fleirtal er nóg mikið at avgera øll mál. Tá ið lógliga er boðað til aðalfundar, er hann avgerðarførur. Eingin limur kann greiða atkvøðu uttan sjálvur at koma á fund. Atkvøðurætt hava allir virkandi og óvirkandi limir í , sum hava fylt 15 ár fundardagin.
Aðalfundurin verður hildin í mai ella juni, tó í seinasta lagi 15. juni, við hesi skrá:
1. Ársfrágreiðing (formansfrágreiðing)
2. Kassameistarin leggur fram grannskoðanðan roknskap til góðkenningar av aðalfundinum
3. Val av nevndarlimur og 2 tiltakslimum
4. Val av grannskoðara og varagrannskoðara
5. Innkomin mál
6. Ymiskt
Stk. 1 Ársfrágreiðing og roknskapur
Á ársaðalfundinum greiðir formaðurin frá virkinum í tí lidna árinum, og kassameistarin leggur fram grannskoðan roknskap til játtanar.
Stk. 2 Nevdnarval, tiltakslimaval og grannskoðaraval
Nevndarlimir verða valdir fyri 2 ára tíðarskeið. Nevndin verður vald soleiðis, at 2 nevdnarlimir fara frá annað hvørt ár og 3 annað hvørt. Afturval er loyvt.
Tiltakslimir verða valdir fyri 1 ára tíðarskeið. Afturval er loyvt.
Gransskoðari og tiltaksmaður fyri hann verða valdir fyri 1 ára tíðarskeið. Afturval er loyvt.
Stk. 3 Innkomin mál
Innkomin mál eru uppskot til viðgerðar, ið krevja atkvøðurgreiðslu, ið bert kunnu avgreiðast á aðalfundum, herundir lógarbroytingar og limagjald. Uppskot til viðgerðar mugu verða givin nevndini upp í hendi minst 10 dagar áðrenn fundin.
Onnur mál, spurningar/viðmerkingar v.m. hoyra punktið ymiskt.
Stk. 4 Eykaaðalfundur
Eykaaðalfundur kann boðast til, tá ið nevndin heldur, tað er neyðugt, ella tá ið minsta lagi 16 av teimum limum, ið hava atkvøðurætt, krevja tað. Eitt slíkt krav má verða grundað og sendast nevdnini skrivliga.
§ 9 Roknskaparár
Roknskaparár felagsins er frá 1. mai til 30. apríl.
§ 10 Limur í sameining
Um so er, at felagið er limur í eini sameining av ítróttarfeløgunum, skulu limirnir verða skyldugir at geva seg undir ta lóg og tær ásetingar, sum sameiningin samtykkir fyri limir sínar. Felagið kann ikki skrivast sum limir av slíkari sameining uttan at aðalfundur hevur játtað.
§ 11 Lógarbroyting
Lógarbroyting kann bert fara fara fram á aðalfundi felagsins ella á eykaaðalfundi, við einum atkvøðumeirluta á minst 2/3 av stkvøðunum.
§ 12 Avtøka
Um so er, at felagið heldur uppat, skulu ognir tess ganga til frama fyri at menna ungdómin innan fimleik.


text:
Hallur av Rana 10.08.2018 (11:48)
Steðga ferðsluna út á Mykineshólm
- Orsakað av váta veðrinum og nógvu gongdini út í Mykineshólm í summar, hava hagastýrisformennirnir í Mykinesi valt at avmarka atgongdina oman í Lamba og út í hólm restina av mánaðinum.
Soleiðis ljóðar fráboðanin frá hagastýrisformonnunum í Mykinesi, hiking.fo og Visit Faroe Islands í tíðindaskrivi í dag. Tað eru hagastýrisformenninir og hiking.fo, ið hava tikið avgerðina í felag. Forboðið er sett í gildi í dag.
Orsøkin er, at gøtan ígjøgnum lundalandið úti í Lamba er so mikið illan farin, at mett verður, at tað ikki er ráðiligt hjá fólki at ganga har í løtuni.
- Vøllurin er illa farin í støðum, og fyri at umganga, at hann fer verri, er neyðugt at steðga á og lata lendið fáa frið, sigur Bjarni Hansen, bóndi og hagastýrisformaður.
Gøtan ígjøgnum Lamba leiður fólk oman til brúnna út í hólm, og tískil førir hetta við sær, at eingin sleppur út í hólm meðan gøtan er stongd. Eisini í Visit Faroe Islands tekur man undir við avgerðini at avmarka atgongdina til hólman.
- Vit halda hetta er ein skilagóð avgerð, nú støðan í hasum ávísa økinum er sum hon er, sigur Johan Pauli Helgason, leiðari á menningardeildini í Visit Faroe Islands, og leggur afturat.
- Tað er av alstórum týdningi, at bøtt verður um hesi viðurskifti á oynni og at vit fáa eina varandi skipan, sum í størri mun hevur náttúru- og djóravernd fyri eyga.
Pól Sundsskarð, stjóri í hiking.fo, metir at talan er um eina skilagóða avgerð, men vísir eisini á, at tað er møguligt at gøtan verður latin upp aftur.
- Veðrið hevur verið heldur vátligt seinastu tíðina og hevur hetta ávirkað umstøðurnar at ganga oman í Lamba. Vit halda tað er skilagott at lata økið fáa frið í eina tíð, og so taka vit støðu til, um man skal opna fyri ferðsluni aftur, tá ein tíð er fráliðin. Um viðurskiftini broytast, tað vil siga um lendið verður turrari og harvið betri umstøður at ganga, verður møguliga latið uppaftur fyri gongdini ígjøgnum lundalandið og út í hólm, sigur Pól Sundsskarð.
Hóast møguleikin fyri at ganga ígjøgnum lundalandið ikki er til staðar, ber enn til at síggja nógvan lunda í Mykinesi, tí tað er møguligt at fara út á Rógvuna, har til ber at hyggja oman í Lamba. Tað ber eisini til at fara aðrar túrar í oynni.
- Oyggin er vøkur og bergtakandi á so mangan hátt. Er tað klárt í veðrinum, ber til at ganga niðan á Knúk og haðani sær tú meira enn helvtina av føroysku oyggjunum, sigur Esbern í Eyðansstovu, bóndi og hagastýrisformaður.
- Okkara ætlan hevur alla tíðina verið at víðka um møguleikarnar, so ferðafólk kunnu uppliva annað enn Mykineshólm. Vit hava fyri langari tíð síðan sæð, at Lambi og hólmurin ikki klára stóra vøksturin í ferðfólkatalinum, sigur Eddie Lauritsen, bóndi og hagastýrisformaður.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Jens Hákun Leo
06.04.2017 - 11:35
Hugin Jacobsen, Stoffalág 37, Tórshavn. Opið hús frá kl. 17.
Markus Jacobsen, Ólivantsgøta 3, Hoyvík. Konfirmatiónin verður hildin í Føroya Arbeiðarafelag, Tjarnardeild 9. Opið hús frá kl. 17.
Martin Bogason Jacobsen, Jóansgøta 21, Hoyvík
Eliesar Johannesen, Pætursgøta 24, Hoyvík. Opið hús frá kl. 18.
Uni Brahé Jørgensen, Niðaragøta 28, Hoyvík . Vælkomin eftir kl. 17.
Knút Fríði Olsen, Tórugøta 9, Tórshavn. Konfirmatiónin verður hildin í Kantinuni á Læraraskúlanum frá kl. 16.00
Jónas Edvard Lindenskov Schiller, Hvítanesvegur 11, Hoyvík. Opið hús á »Barbaru«, Gongin 4-6, frá kl 17.
Helgi Hoydal Thomassen, Oman Hoydalar 11 B, Hoyvík. Konfirmatiónin verður hildin í Starvsmannafelagshúsinum, J.H. Schrøtersgøta 9, opið hús frá kl. 15.
Høgni Hoydal Thomassen, Oman Hoydalar 11 B, Hoyvík. Konfirmatiónin verður hildin í Starvsmannafelagshúsinum, J.H. Schrøtersgøta 9, opið hús frá kl. 15.
Ragnar Rubeksen Wardum, Einarsgøta 3, Hoyvík. Opið hús frá kl. 17.
Bára Brandsdóttir Christiansen, Pætursgøta 21, 188 Hoyvík. Opið hús frá kl. 17.
Emma Clarita Banzon Sakarisson, Kristiansgøta 20, Hoyvík. Konfirmatiónin verður hildin í nýggju hølunum hjá Skipara- og Navigatørfelagnum í Smærugøtu.
Ronja Konkordia Andreasen, Viðargøta 2, Argir. Opið hús frá kl. 16.
Sigrid Anna Holm Bic, Hornavegur 4, Hoyvík. Opið hús frá kl 16.
Oddvør Dahl, Olgarsgøta 6, Hoyvík
Elsa Egholm, Niðaragøta 7, Hoyvík. Konfirmatiónin verður hildin í Nicolai Mohrsgøtu 13, opið hús frá kl. 17.
Annika Skorheim Guttesen, Guttormsgøta 2, Hoyvík
Sofía Vang Haraldsen, Guttormsgøta 18, Hoyvík. Konfirmatiónin verður hildin í Xv í Miðvági. Opið hús frá kl. 14.00
Marita Jacobsen, Onnugøta 14 kj, Hoyvík, konfirmatiónin hildin í Bridgehúsinum Gundadalsvegur 10 frá kl. 16.00
Unna Ró Jacobsen, Stoffalág 37, Tórshavn. Opið hús frá kl. 17.
Tóra Kristina á Rógvi Joensen, Gortugøta 3, Hoyvík. Opið hús frá kl. 17
Lív Rúnadóttir, Hvítanesvegur 17, Hoyvík
Elin Døgg Súnadóttir, Gripsvegur 10, Tórshavn. Opið hús frá kl.17.
Marita Eyðunsdóttir Thorsvig, Hákunargøta 4, Hoyvík


text:
Vestanfyri Sala í Svøríki liggur eitt rættiliga serstakt stað. Inni í skóginum er brádliga ein vøkur oasa við reyðum bygninum og gróðrarmiklum urtagørðum. Ein stórur bygningur, har tað enn stendur Skola á, hóast tað er langt síðani børn vóru her, vakstarhús og fleiri smærri bygninger og so sum nakað heilt serligt: ein spildurnýggj lítil kirkja, so vøkur sum man sjáldan sær nýbygdar kirkjur nú á døgum.
Hetta er Östanbäcks Kloster, nakað so serligt sum eitt protestantiskt klostur og her húsast í løtuni 4 munkar, ein av teimum pápabeiggi mín.
Eg var fyrstu ferð og vitjaði har í 1976, men í mínum vaksna lívi havi eg bara verið har tvær ferð, í 2015 og í 2017.
Ein sjáldsamur friður er yvir staðnum, tú uppdagar tað beinanvegin tú traðkar úr bilinum, sum er hetta tikið burtur úr tíð og stað. Pápabeiggi vísir okkum runt, so vit kunnu síggja hvussu alt veksur. Teir dyrka meginpartin av tí teir eta á staðnum, í garðinum og vakstarhúsunum, eisini eru ljósastoyparí og ljóshandilin “Munkljus” ein partur av klostrinum, einasta inntøkukeldan út yvir gávur. Pápabeiggi mín, Birger, hevur verið har síðani hann var fyrst í 20’unum og er ljósastoypari og tekur sær av nógvum øðrum, tí hann nú er yngsti munkurin í klostrinum. Onnur búgva eisini har, ofta flóttafólk, sum fáa friðskjól har eina tíð.
Kirkjan, Enhetens kyrka, er heilt nýggj og er enn ikki liðug. Hon varð vígd í 2012, men tey byggja framvegis uppá hana, so hvørt peningur er til tess.
Her er ein myndafrásøgn:


text:
Instagram: Borgar Jónsson Stóra
Hesa vikuna er tað Borgar Jónsson Stóra, sum er gestagrammari! Til ber at fylgja viku hansara á @alaborg.
Hey øll somul. Eg eiti Borgar Jónsson Stórá @borgediledundee og eg fari at verða gestagrammari hesa vikuna 🙂 Eg flutti til Aalborg í 2017 saman við damuni og til dagligt lesi eg Erhvervsøkonomi á Aalborg Universitet, har eg akkurát eri byrjaður uppá 3. Semestur. Teir næstu dagarnar fari eg at leggja nakrar myndir út frá mínum gerandisdegi og fari at fortelja eitt sindur hvat lestrarlívið og frítíðin hjá mær hevur at bjóða 🙂 Síggjast í morgin! <3 #iotw


text:
Les um Føroyskar Søgur 221-07-2009
Burtur úr hundraðtals filmsrullum er nú onnur fløgan í røðini Føroyskar Søgur liðug
Bassi við til Víkingadagin21-07-2009
18. juli var Víkingadagur í Eysturkommunu. Bassi var sjálvandi við til at seta dám á dagin
Dótturfelag hjá Eik lænir slakar 300 mió. kr. úr Bankapakka II25-06-2009
Kapitalgrundarlagið og solvensurin í Eik-samtakinum styrkist, nú dótturfelagið hjá Eik Banka í Danmark hevur fingið tilsøgn um slakar 300 mió. kr. úr Bankapakka II
Myndarøð: Íløgudagur í Reykjavík04-06-2009
Hygg at myndum frá íløgudegnum í Reykjavík 2. juni, har børsskrásettar føroyskar fyritøkur greiddu frá sær og sínum virksemi
Eik í mánaðarrit hjá Hardman & Co03-06-2009
Greining av Eik Banka er umrødd í mánaðarliga ritinum, sum bretska greinarafyritøkan Hardman & Co. júst hevur givið út


text:
Orð: Finnbjørn Hansen
Summar í Føroyum, hvat er nú tað –
Stormur og regn hvønn tann einasta dag.
Baljan hjá Frits bóltar rút eftir bønum
Luftin avtaglað við fúkandi hønum.
Summar í Føroyum, hvat er nú tað –
Far út í túnið og fá tær eitt bað
Flúgvandi keppar og flaksandi kjólar
Kódnaðar grillir og koppaðir stólar.
Summar í Føroyum, hvat er nú tað –
Skríggjandi skarvar, í havsneyð á rað
Flýddur av landinum, hugtungur náti.
Danskir turistar í sjóheitum gráti.
Summar í Føroyum, tøgn undir lon
Bóndin er farin til songar við gron
Fjósið á tremur av føroyskum regni
Tarvurin gurglandi liggur við hegnið.
Summar í Føroyum, hvat er nú tað –
Kavað í bakkan, á Selatrað
Einaferð enn, hildin heilt fyri gjøldur
Snorandi gæs, deprimeraði tjøldur.
Summar í Føroyum, tað er nú tað
Sum vit í faldarum, bert hava sæð
Til alt Guds held verður veturin skjótur
Hann er so erligur, um hann er ljótur.


text:
Rakel Helmsdal
Rakel Helmsdal er fødd 25. september 1966 í Tårnby á Amager, men hevur búð meginpartin av lívi sinum í Havn. Tó hevur hon búð fimm ár í Frankaríki, har hon skrivaði fýra av bókum sínum. Rakel er dóttir Guðrið Helmsdal. Hon hevur undirvíst í kreativari skriving og drama og hevur skrivað og sett upp leikir saman við ungdómi. Rakel er serliga kend fyri bøkurnar um dreingin Viktor Hugo Persson og myndabøkurnar um lítla og stóra skrímsl. Fýra bøkur eru komnar út um Hugo og ein við søgum úr Port Janua, har hann býr. Fyrsta bókin: Tey kalla meg bara Hugo, er týdd til norskt. Bøkurnar um skrímslini hevur Rakel skrivað saman við svenska rithøvundanum Kalle Güettler og íslendska myndprýðaranum og høvundanum Áslaug Jónsdóttir. Bøkurnar eru komnar út í Føroyum, Íslandi, Svøríki, Fraklandi, Finlandi, Spania og Noregi. Rakel Helmsdal hevur marionett-leikhúsið Karavella Marionett-Teatur, har hon setir upp egnar leikir. Hon var forkvinna í Rithøvundafelag Føroya 2009 til 2011.
Innihaldsyvirlit
Bibliografi[rætta | rætta wikitekst]
Bøkur[rætta | rætta wikitekst]
- 1995 - Tey kalla meg bara Hugo (2. útgáva: 2003)
- 1996 - Søgur úr Port Janua
- 1997 - Hvørjum flenna likkurnar at, Hugo?
- 1998 - Drekar og annað valafólk, við myndum eftir Edward Fuglø
- 2003 - Kom yvirum, Hugo!
- 2004 - Nei! segði lítla skrímsl, skrivað saman við Áslaug Jónsdóttir og Kalle Güettler
- 2006 - Stór skrímsl gráta ikki, skrivað saman við Áslaug Jónsdóttir og Kalle Güettler
- 2007 - Gott hugflog Hugo
- 2007 - Myrkaskrímsl, skrivað saman við Áslaug Jónsdóttir og Kalle Güettler
- 2008 - Skrímslasótt, skrivað saman við Áslaug Jónsdóttir og Kalle Güettler
- 2008 - Várferðin til Brúnna, Úr Mosakulluni 1, við myndum eftir Edward Fuglø
- 2009 - Veturin hjá Undu. Úr Mosakulluni 2, við myndum eftir Edward Fuglø
- 2010 - Skrímslavitjan, skrivað saman við Áslaug Jónsdóttir og Kalle Güettler
- 2011 - Skrímslahæddir, skrivað saman við Áslaug Jónsdóttir og Kalle Güettler
- 2011 - Veiða vind, tónleikaverk, bók og fløga. Rakel skrivaði tekstin, Kári Bech gjørdi tónleikin og Janus á Húsagarði teknaði myndirnar. Tónleikaverkið var framført í Norðurlandahúsinum fyri 3500 børnum úr øllum landinum.[1] - á íslendskum í 2013
- 2011 - Revurin við silkiturriklæðinum
- 2013 - Klandursskrímsl, skrivað saman við Áslaug Jónsdóttir og Kalle Güettler
- 2014 - Hon, sum róði eftir ælaboganum
Stuttsøgur[rætta | rætta wikitekst]
- 1989 - Firvaldaseljarin (Brá)
- 1989 - Dýpið (Brá, seinni umsett til norskt í Fysta ferda bort, Samlaget, 1993)
- 1990(?) - Ferðandi í tíð og rúmd (ferðahugleiðing (Varðin 52))
- 1993 - Delirium symphonica (yrking í Brá)
- 1995 - Glámlýsi og mánalátur (Birting 1995, og Søgur úr Port Janua, BFL, 1996)
- 1995 - Argantael (Ein varligur dráttur í tara, MFS, 1995)
- 1993 - Køksgluggin (Barnablaðið nov. & des. 1993, myndir Edward Fuglø, og í Drekar og annað valafólk, BFL, 1998)
- 1995 - Apríl (Søgur úr Port Janua, BFL, 1995, og Heiðin hind, Skúlabókagrunnurin, 1999)
- 1996 - Skerdu vit veingir tínar, Ikaros? (Søgur úr Port Janua)
- 2001 - Angi av ribes (Mjørki í heilum, BFL, 2001)
- 2002 - Huldumjørkin (Vit lesa. Kom við (Skúlabókagrunnurin) 2002)
- 2005 - Alioth ("Mín jólabók 2005", BFL)
- 2006 - Fimm mans til eina kvartett (Svartideyði og aðrar spøkilsissøgur (BFL) 2006)
- 2007 - Kvirra nátt ("Mín jólabók 2007", BFL)
- 2008 - Ov nógv av tí góða - og eitt sindur afturat ("Mín jólabók 2008", BFL)
- 2010 - Spitølsk í Elskar - elskar ikki
Sjónleikir[rætta | rætta wikitekst]
- 1988 – Nær kemur kavin?
- 1989 – Ævinliga árið
- 1989 – Brúsajøkul
- 1996 – Kvarnareygað Purpurreyða
- 1997 – 5 violettir flugusoppar
- 1998 – Tá mánin setur og sólin rísur
- 1999 – Vitavørðurin
- 2000 – Sildrekin
- 2002 – Gomul skuld[2]
- 2011 – Revurin við silkiturriklæðinum
- 2012 – Skrímslini
Heiðurslønir[rætta | rætta wikitekst]
- 2016 - Fekk Barna- og Ungdómsbókmentavirðisløn Útnorðurráðsins fyri bókina Hon, sum róði eftir ælaboganum.[3][4]
- 2015 - Fekk starvsløn í 6 mánaðir frá Mentanargrunni Landsins[5]
- 2013 - Fekk Barnamentanarheiðursløn Tórshavnar býráðs fyri Veiða vind og Skrímslabøkurnar
- 2013 - “Veiða vind” tilnevnd Norðurlendsku barnabókavirðislønina.
- 2011 - “Skrímslahæddir” tilnevnd Fjörðuverðlaun í Íslandi.
- 2010 - ”Várferðin til Brúnna” tilnevnd Barna- og Ungdómsbókmentavirðisløn Útnorðurráðsins.
- 2008 - Virðisløn í stuttsøgukapping um at skriva stuttsøgu til ungdóm
- 2007 - Barnabókaverðlaun Menntaráðs Reykjavíkur fyri Stór skrímsl gráta ikki[6]
- 2005 - Fekk 3 ára starvsløn frá Mentanargrunni Landsins
- 2004 - Dimmalim heiðursløn (Ísland) fyri Nei! segði lítla skrímsl
- 1996 - Barnabókaheiðursløn Tórshavnar Býráðs fyri Tey kalla meg bara Hugo.
Keldur[rætta | rætta wikitekst]
- ↑ Snar.fo, Veiða vind
- ↑ Rit.fo
- ↑ http://www.vestnordisk.is/borne-og-ungdomslitteraturprisen-gik-til-rakel-hemsdal-fra-faeroerne/
- ↑ Bertholdsen, Áki (21 December 2015). "Rakel í uppskoti til virðisløn". in.fo. http://www.in.fo/index.php?id=42&tx_news_pi1%5Bnews%5D=318365&tx_news_pi1%5Bcontroller%5D=News&tx_news_pi1%5Baction%5D=detail&cHash=448294f60d81ec3913caa8a4ca11503d. Heintað 30. desember 2015.
- ↑ in.fo - Hesi listafólkini hava nú fingið starvsløn. Skrevet af Áki Bertholdsen, 6. februar 2015
- ↑ Borgarbokasafn.is


text:
Stig móti Skála
TB | 23/08/13
1. deild: Skála 2-2 TB
Sum vit skilja á lagnum, so hevur liðið hjá okkum í 1. deild megna at fáa eitt stig við heim frá Skálamonnum. Dysturin bleiv leiktur í kvøld klokkan 19 – hetta var útsetti dysturin, sum átti at verið leiktur seinasta vikuskiftið, men ringt veður fekk dómaran Petur Reinert at avlýsa dystin áðrenn hann var byrjaður.
Dysturin bleiv síðani settur at vera í kvøld og skuldi tað vísa seg, at vit fingu eitt stig við suður.
Skála løgdu seg annars á odda 2-0, men tað eydnaðist so okkara monnum at fáa tvey mál. Tað fyrsta skeyt Teitur Justinussen á brotsspark,
meðan vit ikki eru heilt greiðir yvir, hvør skoraði seinna málið. Tað vísir seg, at Teitur gjørdist stóra hetjan hendan dagin, tí hann skeyt eisini seinna málið, sum tryggjaði TB eitt stig í kvøld.
1. deild hevur eitt hart vikuskiftið, tí umframt dystin í kvøld móti Skála, skulu teir longu leika aftur mánadagin. Mánadagin koma EB/Streym suður – hesin dysturin verður leiktur klokkan 19:00.
Effodeildin hevur frívikuskiftið orsaka av Løgmanssteypafinaluni.


text:
FM kapping ķ estetiskum fimleiki var ķ dag, og Stųkk megnaši at vinna tvey silvur og tvey bronsu heišursmerki.
Kappingarnar vóru sera tęttar og spennandi, men hesaferš eyšnašist akkurįt ikki at vinna į kappingarneytunum.
Pinkur Svalan, sum annars vunnu bįšar steypakappingarnar ķ įr, endašu į 2. plįssi. Smįgentur Viólin, sum fyrr ķ įr hava vunniš silvur og gull ķ steypakappingunum, fingu eitt trišja plįss, og Smįgentur Sóljan endašu į 5. plįssi ķ dag. Gentur Flykran fingu nżggja seriu fyri knapt trimum mįnašum sķšani, men vunnu ķ dag eitt bronsuheišursmerki viš flotta karakterinum 14,8, hóast tęr mįttu gera seriuna umaftur vegna tųkniligar trupulleikar. Sķšst, men ikki minst, megnašu Kvinnuunglingar Vķpan at vinna kappingina ķ dag, men gjųrdust samanlagt akkurįt ov stuttar at vinna FM-heitiš.
Vit vilja takka HF og Ljósinum fyri eitt sera gott kappingarįr og hjartaliga til lukku viš flottu śrslitunum.


text:
- Tíðindi, mentan og ítróttur
Kunngerðirnar um nýggja fiskiskapin eru á veg
Eingin kunngerð um nýggju fiskivinnulógina er lýst enn.
Men tær eru á veg og koma fyri nýggjár, verður sagt í Fiskimálaráðnum.
Fiskivinnuráðið hevur ummælt helvtina av kunngerðunum og hevur fund aftur í dag:
Lógin um fiskiskapin í framtíðini er lýst, og hon fer at virka á midnátt sunnukvøldið.
Eingin kunngerð enn
Enn er tó eingin kunngerð, sum skal nágreina partar í lógini, komin.
Men tær koma næstu dagarnar, sigur aðalstjórin í Fiskimálaráðnum, Rógvi Reinert.
Uppskot um kunngerðirnar, sum skulu lýsast nú í vikuni, eru send Fiskivinnuráðnum til ummælis.
Fiskivinnuráðið hevur havt ein fund, hann var 21.desember, og hevur svarað Fiskimálaráðnum, og ráðið hevur fund aftur seinnapartin í dag, klokkan eitt.
Allar koma ikki nú
Ikki er neyðugt at lýsa allar kunngerðirnar í sambandi við nýggju lógina um sjófeingi longu nú.
Og verandi kunngerðir, sum eisini kunnu brúkast eftir nýggjár, halda fram.
Rógvi Reinert sigur, at reiðarar vita, hvussu teir skulu bera seg at eftir nýggjár, tí teir hava fólk í Fiskivinnuráðnum, sum hevur fingið kunngerðirnar.
Jóanna Djurhuus, forkvinna í Fiskivinnuráðnum, sigur, at ráðið fekk 18 kunngerðir til ummælis.
Okkurt um helvtin av teimum er eftir at viðgera, og roynt verður at avgreiða tær seinnapartin í dag.
Landsstýrið fær kunning frá landsstýrismanninum í fiskivinnumálum um kunngerðirnar. Landsstýrisfundurin verður í morgin.
Sí eisini


text:
KÍ gjørdi sjálvmál og brendi brotsspark - B68 nærkast Betri-deildini
Vinna07-10-2018 - 19:20 - Jóanis Albert Nielsen
KÍ tók í dag ímóti B68, sum spælir um at spæla seg uppí Betri-deildina í fótbólti.
Tá ið 9. minuttir vóru leiktir gjørdi Andrias á Marknagili sjálvmál, og so var 0-1 til B68. Bert tveir minuttir seinni økti Niklas Joensen um leiðlsuna til 0-2, sum eisini var hálvleiksstøðan.
Tá ið 61. minuttir vóru leiktir brendi KÍ spælarin Henry Heinesen brotsspark. Eftir 85. minuttir fekk Jóhan Dávur Højgaard hjá B68 reytt kort. KÍ minkaði um munin í 86. minutti. Tá ið Jonn Johannesen minkaði um munin til 1-2, sami maður fekk reytt kort í yvirtíðini.
Støðan er nú tann at ÍF hevur vunnið 1. deild og flyta upp í Betri-deildina. NSÍ og KÍ hava 49 stig, og B68 hevur 48 stig.
Tvey umfør eru eftir at leika í 1. deild.
Niðanfyri er hendingarnar í dystinum sambært FaroeSoccer.


text:
Myndir - Ættarstevnan Norðan fyri Garð
myndir16-09-2018 - 18:59 - Jóanis Nielsen
Í gjár stevndu 400, av eftirkomarunum hjá Jacobinu, sum var úr Gomlustovu í Sørvági, og Zachariasi Nielsen, sum var úr húsinum Norðan fyri Garð í Sandavági, til ættarstevnu í Sandavági.
Stevnan byrjaði kl. 15, tá øll møttu við kirkjuna í Sandavági, í kirkjuni greiddi søgufróði Heini F. Petersen frá kirkjunum í Sandavági. Síðan varð farið gongutúr í gomlu bygdini og Út á Bakka, har Heini somuleiðis greiddi frá bústaðum og handils- og vinnulívinum í Sandavági í gomlum døgum.
Um kvøldi var borðreitt fyri øllum ættarfólkunum í Høllini á Giljanesi.
Tiltakið var sera væleydnað, veitslan helt á til midnátt.


text:
Instagram: Brynhild Dam
Hesa vikuna er tað Brynhild Dam, sum er gestagrammari! Til ber at fylgja viku hennara á @alaborg.
Góđan morgun, eg eiti Brynhild (@brynhilddam), og eg eri gestagrammari hesa vikuna 😉 Eg lesi á triđja semestri í International virksomhedskommunikation viđ fokus á enskum og enskttalandi londum (SIV). Afturat lesnađinum eri eg í buddy programminum, har iđ eg eri millumgongufólk hjá fýra skiftisnæmingum og virkin nevndarlimur í Álaborg. 😊 Komandi vikuskifti skipa vit fyri føroyskari mentanarstevnu í samband viđ 40 ára hátíđarhald felagsins, so tá sleppa tit á stevny viđ mær. 😁
Til síđst kann eg nevna, at eg flutti til Aalborg í 2015 og búgvi saman viđ 2 ára gomlu dóttrini og sjeikinum, sum siglir úti (4/4 vikur). 👶🛳 Hava tit spurningar um SIV, nevndararbeiđi, at flyta niđur viđ børnum ella okkurt heilt annađ, so er bara at skriva eina viđmerking ella senda eini bođ. Eg skal svara so væl sum møguligt 😉😁


text:
Orð: Petur Jacob Sigvardsen
Viðmerking: Yrktur í februar 2007.
1. “Varið tykkum!” Harrin okkum biður,
vandamikil lívsleið okkar er,
best, sum vit nú halda vera friður,
kann ein úlvur meina okkum her.
2. Allar staðir, har hitt besta sprettur,
sníkir spilla seg at skaða tað.
Jesus veit, at hetta ikki grettur:
“Varið tykkum tí hvønn lívsins dag”.
3. Svikakristusar á foldum ganga,
klæddir seyðabúna eru teir,
eftir breiða, villa vegnum ranga
víst teir vilja leiða fleir og fleir.
4. Syndin ei sítt sanna andlit sýnir,
úlvur aftan seyðaklæði býr,
alt tað góða, sanna burt hon týnir,
broytir menniskju til skaðadýr.
5. Vantrúgvin hon er tað allarversta,
sáar eiturbland á síni ferð,
hon vil køva hjartafriðin besta,
dára tína sál, at Gud ei er.
6. Lat tí Guds orð leiða teg við gleði,
gakk í lýdni trygt við Harrans lið,
orð hans styrkir teg á trúarvegi,
veitir sannan, sælan sálarfrið.


text:
Samstarv við Kris Føroyar!
Fyrr í ár hava vit gjørt eina samstarvs avtalu við felagsskapin KRIS, har vit koma at hjálpa at kunna um arbeiðið hjá felagsskapinum.
– Vit ynskja at vera við til at seta ljós á tað stóra og týdningarmikla arbeiðið, ið KRIS ger, sigur Andrass Thomsen høvuðsfyriskipari.
Sum partur av samstarvinum, so kemur búmerkið hjá KRIS at vera á øllum t-shirts, ið luttakararnir í Intersport Summar Cup fáa.
– Vit gleðast um, at ítrótturin er við til at varpa ljós á bannhalgaða evnið kynsligur ágangur, sigur Beinta M. Petersen, forkvinna í KRIS.
Les meira um Intersport Summer Cup : Her


text:
Nú havi eg sæð soo nógv á sosialu miðlunum um hvussu ein kann fáa langar eygnavippur!! (jaaaa, vit hava tað nokk so gott, tá hetta er okkara stórsti trupulleiki ha?) Deiligt! Fyri nøkrum døgum síðani, fekk eg ein pakka inn um... Continue reading →
Eg eri snøkt sagt fallin pladask fyri hesari lekkru vøruni, og nú eg eri og ferðist, er hetta perfekt at hava við! Hesin highlightarin HONEY BRONZE frá THE BODY SHOP er sooo lekkur! Sum tit síggja á myndini, er hann... Continue reading →
Tað veit den, tað er 3.juni og eg havi fingið summarferiu! Eg haldi faktiskt at tað er nokk so craaaaazy! Ótilvitað havi eg opinbart valt eitt studie, sum hevur tær longstu feriurnar, og veist tú hvat? Eg skal ikki klaga.... Continue reading →
Brúðarsesongin nærkast og kjólin skal finnast. Til brúdleyp kanst tú lata teg í títt fínasta puss, so leingi tað ikki hevur hvíta litin. Tað er nemliga ikki loyv, at bera sama lit, sum brúðurin. Men har aftur ímóti, eru sera... Continue reading →
Hetta kennist kanska ordiliga yvirfladiskt, men hetta er eitt av mongu spurnaðartekinum eg havi til brúdleypið. Í mun til alt annað, sum gongur fyri seg í heiminum, er hetta øgiliga lítið at stressa um. Meeeen, nú er tað soleiðis, at... Continue reading →
Síðani eg var í París, havi eg fingið fleiri fyrispurningar um, hvar eg keypi mínar niðurdeilar. Áðrenn eg fór til París, fekk eg eitt “niðurdeila flipp”, tvs eg keypti fleiri at hava við til feriuna. Eg helt at tað riggaði... Continue reading →
Altso, eg veit at nógvar frisørar øtast og fáa ilt í hjartað, tá eg fortelji at eg geri mítt hár sjálv. Misskilji meg ei, eg eeeeelski at verða hjá frisør! Altso tað er barasta soo lekkurt. Tað er nokk sjálvdan... Continue reading →
Alt hvat eg kann minnast, havi eg elskað at hugt í handlar. Hæddarpunktið á vikuni, var um vit fóru ein havnatúr leygardag. Men hví var hetta nakað mær dámdi so væl? var tað biltúrurin? tað at vit gjørdu tað saman... Continue reading →
So var vikuskiftið næstan her! Áhh tað er lekkurt. Eg eri fast til arbeiðis hvønn fríggjadag, so í morgun skuldi tað ganga skjótt at gera meg til reiðar. Mær dámar væl at gera eitt sindur eyka burturúr, tá eg fari... Continue reading →
Onkuntíð spyrji eg meg sjálva, hví eg tími at brúka so nógvar pengar, tíð og orku uppá at klæðir, make-up, hár osf. Men hvussu eg vendi og dragi tí, so ger tað meg onkursvegna glaða, tí eg fái brúkt mín... Continue reading →


text:
Orð: Kári P.
Lag: Ulf Lundell
Viðmerking: Yrktur í 1984. Einstakar vendingar læntar frá svianum Ulf Lundell.
1. Leið meg út á villar víddir har lívið leika skal
frælsi fær eitt innihald og vónin gerst eitt val
ja heilt út har vindar venda og orka broytir skap
Einstein møtir Marx og Freud og Rolling Stones aftrat
har blandar tú títt blómubryggj uttan timburmenn og fólkaskomm
tí avdottin er bakkus brátt av kánabrúdleypsromm
kom við út á villar víddir uttan haft ella tíðartonn
2. Sigl meg út har sjógvar slættast av skynseminnar vernd
hvør ein misgerð rættast í somu løtu hon er nevnd
vilt tú syngja millum vinir mást tú ganga út úr takt
tí tín leiðari gerst linur tá tín samvitska fær makt
eygu øtast undrandi tú bert meg burtur blundandi
øsast upp heilt óttaleyst í nirvana out of time
blaka meg so har bylgjur brótast oman bakka út um heim
3. Eg vil síggja syndir slaktast og teg sveima upp av ný
tí har insta vónin aktast hon vekur vápnagný
eg vil daga duldar dreymar og loysa lygnarhaft
vita nær ja er ja og nei er nei tá ivin heldur kjaft
og lívið er eitt puslispæl sum aldri liggur sum tað skal
sum eitt sprell í kosmos tú og eg á Edensgarðarveg
vælkomin út á villar víddir her skal ongin spara seg


text:
Vilmund Jacobsen 13.04.2018 (20:18)
Løgreglan merkti ristingarnar
Fyri løtu síðan hoyrdu fólk í høvuðsstaðnum eina óvanliga harða spreinging og soleiðis, sum fleiri orða seg á Facebook um tilburðin, gjørdust bæði fólk og fenaður ógvuliga skakk.
Á løgreglustøðini í Havn sigur vaktleiðarin, at har hoyrdu tey eisini hørðu spreingingina, og tey merktu hana ógvuliga væl í bygninginum, eins og rútar klirraðu.
- Jú, hetta merktist ógvuliga væl. So skjótt, vit hoyrdu spreingingina, varð hugt út á Glyvursnes, og har sást, at teir júst høvdu latið skot av har úti.
Vaktleiðarin vísir á, at trupult er at siga, um løðingarnar hesaferð vóru sterkari enn vanligt. Í slíkum føri kann so nógv gera seg galdandi, eitt nú ættin, hvønn veg benið, sum skotið verður, vendur og ymiskt annað.
In.fo hevur eisini frætt frá fólki, at ristingarnar frá spreingini í kvøld vóru so ógvusligar, at tær eisini merktust ymsastaðni inni á Skálafjørðinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Danjal av Rana 13.06.2018 (15:48)
Øksarmálið: Eingin hevur nevnt morð
Annar verjin hjá teimum ákærdu í øksarmálinum heldur ikki, at teir ákærdu kunnu dømast fyri morðroynd.
– Eingin hevur nevnt morð, segði Jógvan Páll Lassen í sínari framløgu seinnapartin.
Verjin ásannaði, at tann 22 ára gamli ákærdi hevði havt øksina og sligið við henni, men hann heldur, at hann einans skal dømast fyri grovan harðskap og ikki fyri morðroynd. Hann vísti á, at tað eru eingi prógv um, at teir ákærdu ætlaðu at drepa álopna mannin.
Verjin segði, at um tann ákærdi vildi drepa, so hevði hann sligið við fullari megi, og at hann hevði sligið ímóti høvdinum. Sløgini vóru á armar, bein og rygg. Rættarlæknin segði, at sligið var við moderatari megi. Verjin segði, at tað ikki nokk at sláa ofta, tað skal prógvast, at teir ætlaðu at drepa tann álopna, og eingin hevur sagt nakað um drepa nakran.
Verjin heldur, at tað eru linnandi umstøður, at tann álopni sló fyrst, og at hann bjóðaði av til bardaga og royndi at stinga teir ákærdu.
Nevningating skal taka støðu til skuldarspurningin í øksarmálinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Navn: Kristina Sundar Hansen
Leiklutur: Lærarinna og Hilda Tendring og ymsar aðrar kvinnur
Aldur: 50 ár
Bústaður: Keypmannahavn og onkuntíð í Vestmanna
Skúli:
Tað byrjaði í skúlanum á Frúutrø í Tórshavn, men eftir seks ár stongdi skúlin og allir næmingarnir vórðu fluttir yvir í Eysturskúlan. Síðan havi eg gingið í Stundentaskúlanum, á sjónleikaraskúlanum í Reykjavík, á Universiteti í Danmanrk, og eg havi eisini tikið eina útbúgving sum sjúkrahjálpari í Danmark.
Yndisbók:
Har eru nokk nógvar. Men tá eg sjálv hevði børn fylti Harry Potter nógv har heima, bæði bøkur, filmar og spøl, so Harry Potter hevur eitt serligt pláss í hjartanum.
Hvar heldur tú jól:
Havi ikki avgjørt enn, um tað verður í Vestmanna ella í Keypmannahavn ella onkra heilt aðrastaðni
Hvat er besti jólamaturin:
Tað er nokk dunna og rísalamang jólaaftan og ræst kjøt jóladag
Besta smákøkan:
Tað er smákøkan, sum smeltar á tunguni saman við einum heitum temunni


text:
- Tíðindi, mentan og ítróttur
Størsta hall á búskapinum í Amerika í 6 ár
Hallið er eitt úrslit av inntøkunum og útreiðslunum hjá landinum - búskapurin hjá einstøku statsríkunum eru ikki taldur við. Tað upplýsir tíðindastovan AP sambært TV 2.
Tíðindastovan AP hevur fingið tølini frá eini frágreiðing hjá amerikanska fíggjarmálaráðnum, sum vísir á, at USA hevur fyrstu 10 mánaðirnar í roknskaparárinum eitt hall upp á 684 milliardir dollarar. Og hetta er størsta hallið hjá USA í seks ár.
Búskapurin í USA hevur annars verið merktur av lágum arbeiðsloysi, og inntøkur landsins eru eisini øktar eitt sindur.
Høvuðsorsøkin til stóra hallið er helst skattanýskipanin, sum ein meiriluti í Kongressuni samtykti saman við Donaldi Trump, forseta.
Sambært tíðindastovuni Bloomberg hevði skattanýskipanin ein skattalætta við sær á 300 milliardir dollarar í hesum roknskaparárinum. Og harafturímóti eru útreiðslurnar hækkaðar umleið 4,4 %.
Væntað verður, at hallið framvegis fer at vaksa - ella í øllum førum at halda seg á áleið 6,5 billiónur krónur til og við 2022.
Einastu ferð, at hallið hevur verið umleið tað sama sum nú, var frá 2009 til og við 2011.
Sí eisini


text:
Hallur av Rana
27.03.2015 - 12:26
Ítróttur > Ítróttur > Fótbóltur
- Hetta er ein stórur heiður, og eg eri errin og glaður fyri álitið, sum Lars Olsen hevur givið mær.
Tað sigur Atli Gregersen við heimasíðuna hjá Fótbóltssamband Føroya, nú tað er greitt, at hann verður liðskipari sunnudagin, tá Føroyar spæla landsdyst móti Rumenia. Atli Gregersen hevur spælt 26 landsdystir fyri Føroyar, og er hetta aðru ferð, at hann er liðskipari. Fyrru ferð var til venjingardyst móti Skotlandi 16. november 2010.
Atli Gregersen avloysir harvið fasta liðskiparan Fróða Benjaminsen, ið hevur givið avboð til dystin.
FSF upplýsir, at landsliðsvenjarin, Lars Olsen, boðaði frá avgerðini á fundinum áðrenn seinastu venjingina í Farum, har landsliðið hevur fyrireikað seg seinastu dagarnar til dystin sunnudagin.
Nýggi liðskiparin hevur góðar vónir til dystin sunnudagin, hóast hann ásannar, at eysturevropeisk lið fyrr hava givið føroyingum trupulleikar.
- Teir eru nummar 1 í okkara bólki, og tað er ikki uttan orsøk. Rumenar spæla typiskt eysturevropeiskt við nógvum smáspæli og bóltflytingum, ein spælistílur, ið mangan hevur givið okkum trupulleikar. Men vit hava fyrireikað okkum so væl sum til ber. Umstøðurnar her í Farum hava verið góðar, og vit hava eisini hugt eftir video av Rumenia. Men vit vita hvat skal til fyri at fáa eitt gott úrslit, og tí fara vit sjálvandi eftir, sigur nýggi liðskiparin á A-landsliðnum, Atli Gregersen við heimasíðuna hjá FSF.


text:
Danjal av Rana 12.01.2018 (13:44)
Strandferðslan verður ikki løgd heilt lamin
Føroya Skipara- og Navigatørfelag fer mánadagin í samhugaverkfall við Føroya Pedagogfelag, men hetta merkir kortini ikki, at Oyggjaleiðir verða lagdar heilt lamnar.
- Sambært sáttmálanum hava vit rætt til ein túr um dagin á hvørjari rutu, hóast verkfall er, sigur Heri Norðberg, samferðsluleiðari á Strandfaraskipum Landsins.
Hetta merkir, at á teimum rutunum, har fáir túrar eru, rúka allarhelst allir uttan ein, men hann vónar, at onkur avtala kann gerast við fakfelagið um millum annað Sandoyarsiglingina.
- Á rutunum, har skipini sigla nærmast pendulfart fer tað uttan iva at merkjast, sigur hann.
Ferðaætlanin hjá Smyrli er longu skerd mánadagin í samband við, at umvælingararbeiði skal gerast umborð. Eftir ætlan skal Smyril tí einans sigla tveir túrar mánadagin, men Heri Norðberg veit ikki, hvussu verður við øðrum teirra.
- Eg havi ikki sjálvur fingið nakra fráboðan frá Føroya Skipara- og Navigatørfelag enn, so vit hava ikki havt møguleika at tosa saman ella lagt ætlanir fyri, hvussu vit loysa siglingina mánadagin enn. Tað verður tó greitt seinni í dag, sigur Heri Norðberg.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
02. Apr 2011
Hanus Sørensen og Elias Ellefsen á Skipagøtu úr Tór eru føroyameistarar í tvímansleiki í smádreingjadeildini. Hetta er eitt satt bragd, tí somu leikarar hava eisini vunnið tvímansleikin í smápilta- og piltadeildini hetta vikuskiftið. Í finaluni vunnu teir 3-1 ímóti Sveini Nolsøe Mortensen og Knúti...
02. Apr 2011
Anna Mikkjalsdóttir og Durita Jensen eru føroyameistarar í tvímansleiki í smágentudeildini. Tær eru báðar úr TBF. Í finaluni vunnu tær 3-1 ímóti Jenny í Stórustovu og Eygerð Mikkelsen úr Nyki á Toftum. ...
02. Apr 2011
Sveinur Nolsøe og Knútur Jóannesarson hava spælt mangan dystin í borðtennis. Og aftur í dag møttust teir - hesaferð í finaluni í einmansleiki í smádreingjadeildini. Sveinur vann finaluna 3-0 - settúrslitini vóru: 12-10, 11-6 og 11-8. Nr. 3 var Elias Ellefsen á Skipagøtu, ið annars...
02. Apr 2011
Anna Mikkjalsdóttir og Durita Jensen møttust í finaluni í einmansleiki í smágentudeildini. Anna lat ongan iva vera um, at hon ætlaði sær FM-heitið. Við miðvísum spæli legði hon seg skjótt á odda, og hugdi ongantíð aftur. Hon vann trygt við settúrslitinum 3-1. ...
02. Apr 2011
Magnus Holm Jacobsen og Hanus Sørensen úr TÒR møttust fríggjakvødlið í finaluni í einmansleiki í piltadeildini. Talan gjørdist um frálíka finalu við sera góðum spæli. Eftir javnan dyst vann Magnus Holm Jacobsen finaluna við settúrslitinum 3-1. ...
02. Apr 2011
FM-kappingin í yngru deildunum heldur fram við fullari ferð í høllini í Trongisvági. Kl 9.00 byrjaðu smágentur og smádreingir í einmansleiki og eftir tað er tvímansleikur á skránni. Á middegi byrja gentur og dreingir í ein- og tvímansleiki og FM fyri ung endar við blandaðum...
01. Apr 2011
Í hesum døgum er FM fyri ung í høllini í Trongisvági. Leikarar úr øllum landinum eru møttir upp til hetta ársins størsta tiltak, har ungu Føroyameistararnir skulu finnast. Leikarar norðanifrá komu suður kl. 15, og fleiri høvdu ikki ryst rullitúrin av sær, áðrenn byrjað var...
31. Mar 2011
FM í ein- og tvímansleiki í yngru deildunum verður fríggjadagin 1. apríl og leygardagin 2. apríl í ítróttarhøllini í Trongisvági. Skráin er henda: fríggjadagin kl. 15.30: Smápinkur og smápiltar fríggjadagin kl. 17.30: Pinkur og piltar leygardagin kl. 09.00: Smágentur og smádreingir leygardagin kl. 12.00:...


text:
Almenn móttøka í Inni15-06-2010
Í sambandi við stjóraskiftið í P/F Inni, verður móttøka í hølunum hjá Inni fríggjadagin 18. juni kl. 15.00 - 17.00. Øll eru vælkomin!
Eik partur av OMX Iceland 610-06-2010
Virðisbrævamarknaðurin í Íslandi boðar frá, at eftir 1. juli í ár er Eik Banki partur av OMX Iceland 6 vísitalinum
Myndafrásøgn: Bassi á ferð10-06-2010
Bassi hevur føðingardag og ferðast í hesum døgum kring landið saman við Trøllafamiljuni og Kulum Rótum og heilsar upp á børnini
Nýggjar videovegleiðingar til Netbankan10-06-2010
Videovegleiðingar til ymsar av tænastunum í Netbankanum eru tøkar, og fleiri eru ávegis
Uttanlandsflytingar04-06-2010
Kundar, sum gera uttanlandsflytingar í Netbankanum, fáa nú fráboðan um flytingina í Netbankanum


text:
Team Sandoy er dartfelagið fyri alla oynna. Felagið varð stovnað í Skopun 25. mai 2014, og er sera virkið.
Endamálið hjá felagnum er at menna og fremja áhuga fyri dartspælinum í oynni.
Hvørt mikukvøld kl 20 er venjing, og øll, sum hava hug at royna, eru vælkomin. Oftast leika øll móti øllum.
Tey allarflestu, sum eru til venjing, hava ongar aðrar royndir enn at tey hava spælt heima og í garasjuni, so ongin orsøk er at smæðast!
Felagið heldur til í Samljóð í Skopun, men er annars sjálvstøðugt felag.
Tað er ikki krav at vera limur fyri at sleppa upp í part. Men ein kann tekna seg sum lim til venjing, og onkrir fyrimunir eru - eitt nú er limakapping hvønn mánaða, har spælt verður um eitt ferðasteyp frá Grótvirkinum.
Felagið er nýtt, og ætlanin er at koma við í landskappingina. Málið er at fáa tvær av teimum tíggju FM-kappingunum, sum eru um árið, at verða spældar í Sandoynni.
Felagið hevur ein facebook-bólk, sum kallast "Dart í Sandoynni" og er opin fyri øll.
Limagjaldið er 300 krónur um árið
Team Sandoy
Nevnd:
Hans Eivind Olsen, formaður
Ólavur Dam Jacobsen, kassameistari
Jógvan Drangberg, skrivari
Valbjørn Mittelstein, eykalimur


text:
Vampýrur
Bókadeild Føroya Lærarafelags
- Síður: 30
- Útgávuár: 2007
- Upprunamál: enskt
- Innbinding: innbundin, klaffar
- Rithøvundur: Mary-Jane Knight
- Myndir: ymisk
- Týðari: Anna Maria Reinert Jensen
Sagnir um vampýrar eru at finna í mongum útgávum bæði á mannamunni, sum skrivligt tilfar, filmar, teknirøðir og sjónvarpsrøðir. Kendast man vera søgan um Dracula eftir Bram Stoker, sum kom út í 1897 og er um professaran Abraham van Helsing, sum leitar eftir vampýri.
Í hesari bókini eitur vampýrajagstrarin Cornelius van Helsing. Hann hevur sæð beiggja sín vikna meira og meir, eftir at vera heimkomin av ferð í Transylvania, har hann saman við øðrum hevur funnið og dripið Dracula greiva.
Ella – tað heldur hann, tí van Helsing er vísur í, at vampýrurin er endurrisin og saman við hjálpara sínum, Gustavi de Wolff, fer hann at leita eftir honum.
Vampýrur er ein øðrvísi, spennandi og sera óhugnalig bók. Hon er full av loynidómum og undarligum lutum, sum liggja goymdir her og har í bókini.
Hetta er ein bók, sum tú kanst lesa umaftur og umaftur.


text:
Vit lesa um ein lítlan mann,
í forðum einaferð,
sum visti, tó hann ríkur var:
ei gull tað besta er!
Á jú, mín vinur, tað er satt:
ei gull tað besta er!
At vita, at tín sál er frelst,
tað mangan betur er.
Og so ein dagin frætti hann:
“Ein maður er á ferð,
sum ikki eigur gull, men tað,
ið mangan betri er.”
So klývur hann upp í eitt træ,
sum tætt við vegin er,
at síggja hann, sum meir enn gull,
til mannasálir ber.
Og Jesus kemur gangandi
og steðgar síni ferð;
“Kom niður!” sigur hann, “í dag
hjá tær mítt tilhald er.”
Sakeus fekk at kenna tá,
hvat Jesus við sær ber;
ei fekk hann gull, men hann fekk tað,
ið mangan betri er.


text:
Býráðsfundur 28. juni 2018
Býráðslimir: Tórbjørn Jacobsen, Terje B. Vestergaard, Helgi Lamhauge Petersen, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jonnhild Reynholdsdóttir, Jóhan Vest, Kristian Gaardbo og Selinda í Heiðunum
Vara limur: Sæunn Ó. Hansen, Arnfinn Langgaard og Annfinnur Garðalíð
Ikki møtt: Terje B. Vestergaard, Etly Nord Højgaard, Hans Jákup Johannesen og Jóhan Vest
56/18: Framhald av Lygnesvegi í Søldarfirði
Arbeiðið snýr seg um at leingja Lygnesvegin við 90m, við øllum teknisku leiðingum og uppsetan av gøtulyktum. 3 tilboð komu inn uppá at gera arbeiðið.
-Byggi- og býarskipanarnevndin mælir til at taka av lægsta tilboðnum, sum er frá JHR Entreprenørum, áljóðandi 792.293,30 u/mvg.
-Býráðið samtykti 28/6-2018 at taka undir við tilmælinum frá Byggi- og býarskipanarnevndini.
57/18: Útstykkingin í Kass í Rituvík.
Í upprunaliga tilboðnum uppá útstykkingina er einans roknað við grovplanering av grundstykkjunum. Umframt planering av grundstykkjunum við nevagróti, eru eyka arbeiði av burturbeining av gomlum vatnbrunni, rørlegging av á og manglandi kloakk í gamla partinum v.m. Tekn. deild hevur fingið tilboð uppá hesi arbeiði uppá 284.625 kr.
-Byggi- og býarskipanarnevndin og fíggjarnevndin mæla til at taka av tilboðnum uppá eykaarbeiðini.
-Býráðið samtykti 28/6-2018 at taka undir við tilmælinum frá Byggi- og býarskipanarnevndini og fíggjarnevndini.
58/18: P/F Mest søkir um byggiloyvi at seta upp búeindir á Skála
Skipasmiðjan Mest søkir um byggiloyvi til uppsetan av búeindum á økinum niðri við sjóvarmálan sunnan fyri vegin Bryggjan (kaibrekkan). Búeindirnar eru uml. 600m2 til støddar við 48 búplássum.
-Vinnu- og havnarnevndin, Byggi- og býarskipanarnevndin og Tekniska nevnd mæla til at játta byggiloyvi á øki, sum verður leigað frá kommununi.
-Býráðið samtykti 28/6-2018 at taka undir við tilmælinum frá Vinnu- og havnarnevndini, Byggi- og býarskipanarnevndin og Teknisku nevnd
59/18: Niðurlegging av smoltstøðini í Funningsfirði.
Aliloyvi til smoltstøðina í Funningsfirði er útgingið fyri nøkrum árum síðan og hevur Heilsufrøðiliga Starvsstovan (HFS) biðið Bakkafrost um at rudda økið fyri allar bygningar og útgerð. Ástaðarfundur hevur verið í Funningsfirði millum Bakkafrost, nýggja eigaran, HSF og Runavíkar kommunu. Eigarin er sinnaður at rudda økið, men ynskir at varðveita onkran av bygningunum.
-Byggi- og býarskipanarnevndin og Umhvørvisnevndin mæla til, at økið verður ruddað fyri allar bygningar, undantikið upprunaliga høvuðsbygningin (u/tilbygning) og at økið verður ruddað fyri alikør og aðrar installatiónir og útbúna í samband við alistøðina. Økið skal verða ruddað áðrenn árslok 2018.
-Býráðið samtykti 28/6-2018 at taka undir við tilmælinum frá Byggi- og býarskipanarnevndini og Umhvørvisnevndini.
60/18: Liðuggerð av havnarlagnum við nýggju bryggjuna í Saltangará.
Útbyggingin av havnarlagnum er nú liðugt og avhendað. Asfaltering og ljós var ikki við í útbjóðingini, tí hetta skuldi útbjóðast fyri seg. Kostnaðurin av hesum liggur innanfyri játtanina til samlaða projektið.
-Vinnu- og havnarnevndin og fíggjarnevndin mæla til at arbeiðið verður gjørt endaliga liðugt við asfaltering og el.
-Býráðið samtykti 18/6-2018 at taka undir við tilmælinum frá Vinnu- og havnarnevndini og fíggjarnevndini.
61/18: Áseting um brúk av flutningsbingjum til goymslu
Tekniska deild hevur gjørt uppskot til reglur fyri brúk av bingjum til goymslu. Uppskotið ber við sær, at tað ikki er loyvt at hava bingjur standandi í longri tíð, men at hesar verða brúktar sum flutningsamboð og ikki sum endalig loysn sum gomslubygningur.
-Umhvørvisnevndin mælir til at taka undir við uppskotinum frá Teknisku deild um reglugerð fyri bingjur.
-Býráðið samtykti 28/6-2018 at taka undir við tilmælinum frá Umhvørvisnevndini.
62/18: Skýlið við Løkin
Í samband við útskiftan av ljósunum við fótbóltsvøllin, má eitt rúm vera til ljóstalvurnar, sum mugu standa turt. Mælt verður til, at hiti verður settur í eitt rúm undir áskoðaraskýlinum. Eisini verður mælt til, at nýggjar tekningar verða gjørdar fyri kioskina og wc til rørslutarnað í skýlinum.
-Mentanarnevndin tekur undir við tilmælinum og mælir eisini til at kanna hvørjir møguleikar eru í økinum á niðaru síðu av vøllinum við Løkin.
-Býráðið samtykti at taka undir við tilmælinum frá Mentanarnevndini.
63/18: Víðkan av barnaansingini til framtíðar tørvin
Til vaksandi barnatalið í kommununi verður tørvur fyri at útvega fleiri ansingarpláss.
-Trivnaðarnevndin mælir til, at ein arbeiðsbólkur verður settur at gera tilmæli um tørv og bygging av nýggjum ansingarstovni til børn á eystara armi. Mælt verður til, at bólkurin verður mannaður við borgarstjóranum, forkvinnuni í Trivnaðarnevndini, leiðaranum fyri Trivnaðardeildini, einum dagstovnaleiðara og einum umboði fyri Teknisku deild.
-Býráðið samtykti 18/6-2018 at taka undir við tilmælinum frá Trivnaðarnevndini.
64/18: Umskipan av serøkinum í Runavíkar kommunuskúla.
Skúlaleiðslan hevur gjørt vart við, at arbeitt verður við at umskipa serøkið í skúlunum soleiðis, at tilboð til børn við serligum tørvi verða skipað í nakrar deplar kring landið.
Til hetta ynskir skúlin at kunna brúka pavilliongina norðarfyri Bylgjuna soleiðis, at tvær skúlastovur kunnu gerast har.
Nærverkið hevur brúkt pavilliongina í nøkur ár og hevur ynski um onnur høli, sum nøkta teirra tørv betur og hevur Søldarfjarðar skúli tá verið uppá tal.
-Mentanarnevndin mælir til, at skúlin fær pavilliongina til sítt virksemi á serøkinum og at avtala verður gjørd við Nærverkið um leigumál í Søldarfjarðar skúla.
-Býráðið samtykti 28/6-2018 at taka undir við tilmælinum frá Mentanarnevndini.
65/18: Flyting av íløgujáttan frá Kráargili til rampuna í Saltangará
800t kr. eru avsettar til umvæling av brimskaða á Kráargili í Rituvík, men skaðin kostar nakað minni at umvæla. Mælt verður til at flyta 200t kr. av játtanini á Kráargili til umvæling av brimskaða á garðin við rampan undir havnarskrivstovuni í Saltangará.
-Fíggjarnevndin mælir til at flyta 200t kr. av íløgujáttanini av Kráargili til garðin við rampuna á havnarlagnum í Saltanagrá.
-Býráðið hevur á fundi 28/6-2018 tilkið undir við tilmælinum frá fíggjarnevndini.
66/18: Umhvørvispolitikkur fyri Runavíkar kommunu
Umhvørvisdeildin hevur í eina tíð arbeitt við uppskoti til skipaðan Umhvørvispolitikk fyri kommununa.
-Umhvørvisnevndin og Vinnu- og havnarnevndin mæla til at taka undir við uppskotinum til Umhvørvispolitikk fyri Runavíkar kommunu.
-Býráðið samtykti at taka undir við uppskotinum til Umhvørvispolitikk og at uppskotið verður lagt fyri borgararnar til hoyringar.
67/18: Flytan av býráðsfundinum í august
-Býráðið samtykti at flyta býráðsfundin, sum lýstur er at verða 30/8 til at verða 6/9 í staðin.


text:
Músin og týskarin á Tjóðsavninum
Um páskirnar verður aftur møguleiki at uppliva spennandi leikin 'Músin og týskarin' við Sóley Danielsen á Tjóðsavninum.
Í miðøldini ynsktu bisparnir Erlendur (músin) og Jóhannes (týskarin) at byggja flottastu og størstu kirkjuna - hana, sum vit í dag kenna sum Múrin í Kirkjubø. Men hvat søgdu føroyingar, ið bæði skuldu byggja kirkjuna og gjalda fyri hesa ovurstóru ætlana hjá músini og týskarinum? Og bleiv kirkjan nakrantíð liðug? Hetta fer Sóley Danielsen, sjónleikari, at svara uppá í leikinum.
ÓKEYPIS ATGONGD FYRI BØRN
... og vaksin sleppa við, um tey gjalda vanligt atgongugjald fyri at vitja savnið.


text:
Líknandi greinar
KÍ víðari í Europa League á fyrsta sinni
KÍ leikti ein sera góðan dyst í Gundadali ígjár í øðrum dystinum ímóti Birkirkara frá Malta. Fyrri dysturin endaði 1-1, so KÍ kundi noyðast við ein javnleika uppá 0-0, men tí úrslitinum fóru teir als ikki eftir, teir vildi vinna seinna dystin og teir lupu á frá fyrsta brígslið av. Teir stríddist sera væl á Les meira…
FM á langgeil 2018 byrjar ídag
Kl. 09.30 í morgun byrjar Føroyameistarastevnan á langgeil 2018, sum verður í Páls Høll í Vágifrá ídag 8. til 10. juni 2018. Hetta verður triðja FM á langeil í røðini, síðani 2015, tá ið vit fingu okkara fyrsta føroyska langhyl, og sum vant eisini síðsti møguleiki at klára kravtíð til altjóða meistarastevnur í summar, sum Les meira…
Tyrlan hjá Atlantic Airways er nú á veg eftir manninum
Helt at Tyrlan fór til Viðareiðis nú klokkan 06:00, men nú kl. 06:19 er hon norðanfyri og tí rokni eg við, at hon nú er á veg eftir tí grønlendska sjómanninum. So tað hevur kanska ikki verið so álvarsligt hjá hesum manninum við økslini, men tað er eisini lættari at fáa mannin upp av báti, Les meira…


text:
P/F SMS og Tjaldurs Apotek hava gjørt avtalu um, hvussu parkeringsviðurskiftini hjá báðum pørtunum skulu skipast.
Alt økið kring SMS og Apotekið verður skipað sum ein 2 tíma sona, har almennu parkeringsvørðarnir hava eftirlit við at skipanin verður yvirhildin. Høvuðsreglan er, at bilar sum standa longri enn ásettu 2 tímarnar og/ella ikki hava stilla p-skivuna, fáa almenna bót eftir reglunum sum eru galdandi í Tórshavnar kommunu. Skipanin er eisini galdandi í parkeringskjallaranum.
Kavarudding
Ruddað verður fyri kava eftir tørvi. SMS hevur egna kavaruddingarmaskinu.
Parkering fyri rørslutarnað
Parkeringspláss er fyri rørslutarnað í parkeringskjallaranum, vestanfyri SMS (við Apotekið) og norðanfyri SMS (við nýggju inngongdina).
Starvsfólkaparkering
SMS og Apotekið loyva ávísa mongd av bilum til leigarar og starvsfólk at parkera innan sonuna. Fyri SMS er høvuðsreglan, at bert ein bilur pr. leigumál fær loyvi at parkera inni á 2 tíma sonuni. Útleigarar kann geva undantaksloyvi. Fyri at hava eitt galdandi parkeringsloyvi, skal viðkomandi bilur verða skrásettur hjá SMS og fáa eitt serligt frámerki, sum skal klistrast innan høgrumegin á frammrútinum. Tað er ikki loyvt at flyta frámerkið frá einum bili til ein annan. Um bilurin verður skiftur út við annan, er neyðugt at fáa nýtt frámerki.


text:
ASK er flutt í nýggj høli
Altjóða Skrivstovan er flutt oman á J.C. Svabos gøtu 7.
Holger Arnbjerg er vanliga at hitta mánadag til fríggjadag millum kl. 10 og kl. 15 (mikudag kl. 10-18).
Altjóða Skrivstovan gevur vegleiðing til lesandi. Hon er partur av lestrarskrivstovuni á Fróðskaparsetrinum, sum er í gulu húsunum í J.C. Svabos gøtu 7, har ASK heldur til í kjallaranum.
Til ber eisini at ringja ella skriva teldupost og avtala aðra tíð; tað kann vera ein fyrimunur, tí so ber til at fyrireika svarið til júst tín fyrispurning.
Tá ið tit skriva og biðja um vegleiðing, hjálpir tað, um tit siga eitt sindur um tykkum sjálvi, eisini er gott, um tit skriva telefon og bústað, so ASK kann senda tykkum møguligt tilfar ella koma í samband við tykkum. ASK er eisini á Skype.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Heðin nýggjur borgarstjóri
Á fundi í gjárkvøldið skipaði nývalda býráðið í Sunda Kommunu seg við Heðin Zachariasen sum borgarstjóra. Varaborgarstjóri verður Sonni Samuelsen.
Heðin Zachariasen hevur drúgvar royndir, bæði í kommunu- og landspolitikki. Hann var eisini fyrsti borgarstjórin í nýggju samanløgdu Sunda Kommunu frá 2005-2008, men stillaði ikki uppaftur til seinasta val. Við valið týsdagin var hann fyrstvaldur við 176 atkvøðum. Sonni Samuelsen lá á einum tryggum øðrum plássi við 97 atkvøðum.
Hini, ið manna nýggja býráðið, eru: Hans David Dam, Asbjørn Djurhuus, Elias Hammer, Thordis Dahl Hansen, Trygvi K. Joensen, Ulla Joensen, Sofus Debes Johannesen, Eyðgerð Mørkøre Kruse og Magnus Pauli Dahl-Olsen.
Nevndarsessirnir verða býttir soleiðis:
Fíggjarnevnd
Heðin Zachariasen, formaður
Hans David Dam
Ulla Joensen
Eyðgerð Mørkøre Kruse
Magnus Pauli Dahl-Olsen
Byggi-/ býarskipanarnevnd
Sonni Samuelsen , formaður
Hans David Dam, næstformaður
Elias Hammer
Eyðgerð Mørkøre Kruse
Magus Pauli Dahl-Olsen
Umhvørvisnevnd
Elias Hammer, formaður
Asbjørn Djurhuus, næstformaður
Thordis Dahl Hansen
Mentunarnevnd
Thordis Dahl Hansen, formaður
Sofus Debes Johannesen, næstformaður
Ulla Joensen
Sosiala nevnd
Asbjørn Djurhuus , formaður
Sonni Samuelsen, næstformaður
Trygvi K. Joensen


text:
Jan Müller
23.07.2018 - 16:09
”Oljan er ikki slept enn, og vit mugu varðveita ta vitan vit hava fingið higartil. Jarðfeingi er týðandi stovnur í samfelagnum, og hann hevur nógv annað at takast við eisini enn kolvetnini í undirgrundini,” sigur Poul Michelsen, landsstýrismaður í oljumálum við Útvarpið.
Eftir ein steðg í leitingini síðani 2014 fór Jarðfeingi í 2016 undir at fyrireika eina nýggja útbjóðing til leiting á føroyska landgrunninum. Hon lat upp í 2017 og aftur fyri skjótt hálvum ári síðani. Jarðfeingi fekk eina umsókn. Einki loyvi varð tó latið, tá avtornaði. Síðani hevur verið arbeitt við at evaluera úrslitið og út frá tí at leggja lunnar undir nýggjari leiting. Hetta arbeiði heldur nú fram, til ein nýggjur leistur verður funnin skilst.
Poul Michelsen sigur við Útvarpið, at tað ikki er greitt enn, um játtanin til Jarðfeingi á komandi fíggjarlóg verður minni enn í inniverandi ári. Landsstýrismaðurin sigur, at stovnurin sjálvandi verður noyddur at laga seg eftir umstøðunum, og tað hevur hann eisini skilt, at stovnurin longu hevur gjørt.
4. leitiumfar lat aftur 17. februar. Einki loyvi varð latið eftir tað. Sambært Útvarpinum metir Jarðfeingi høvuðsorsøkina til, at so lítil áhugi er, at oljuvinnan ikki er komin í gongd við leitingarvirksemið aftur, eftir kreppuna, sum tók seg upp í vinnuni eftir stóra prísfallið á olju í 2014.
Jarðfeingi arbeiðir nú við eini sonevndari ”Open Door” skipan tvs., at oljufeløgini kunnu søkja um at leita, tá tey hava hug til tess og brúk fyri tí.
Tað er enn ikki greitt, nær henda skipanin fer av bakkastokki, men Oljuportalurin skilur, at myndugleikarnir nú hyggja at, hvat møguliga skal broytast í sjálvum loyvisgrundarlagnum fyri nýggjari leiting, til tess at gera tað hugaligari og meira áhugavert hjá oljufeløgini at bjóða seg fram at leita á føroyska landgrunninum í framtíðini. Tá tað er fingið uppá pláss, kunnu vit rokna við, at farið verður at marknaðarføra "open door" skipanina yvirfyri altjóða oljufeløgum. Tað verður møguliga einaferð í heyst ella vetur.
Um sama mundið síggja vit, at oljufeløgini, sum arbeiða á Atlantsmótinum, nærkast Føroyum. Í løtuni borar pallurin West Hercules ein brunn einans 3-4 kilometrar frá føroyska markinum. Tað er oljufelagið Siccar Point, sum ger seinastu fyrireikingarnar til at fara undir eina útbygging av Cambo oljuleiðini, sum liggur tætt upp at markinum.
Ragnheðin Ryggsstein, skipari á Esvagt Contender, sum er veitingarskip hjá palli, sum borar við markið. Hann valdi at koma til Føroya at skifta manning heldur enn at fara í útlendska havn.
Borað verður einans fáar kilometrar frá markinum. So oljan er í grannalagnum. Landsstýrismaðurin er tí við gott mót og sigur við Útvarpið, at oljan er ikki slept, hóast læka úrslitið av 4. útbjóðing.
Esvagt Contender her á Havnini


text:
Designfelagið
UM LIMAFELAGIÐ
Designfelagið er felag fyri designarar, ið virka yrkisliga innan fakið ella eru undir útbúgving á hægri lærustovni við høvuðsdenti á designfakligar mannagongdir og førleikar.
Felagið hevði stovnandi aðalfund 2 apríl 2011 í Pæsastovu.
Endamál felagsins er at virka fyri, at design verður ein kjarnuførleiki í øllum viðurskiftum, og at design sum berandi virðisnormur verður styrktur vinnuliga og samfelagsliga.
Í arbeiðinum at menna útbúgvingarmøguleikar innan design í Føroyum arbeiðir felagið fyri at fáa design inn sum fak á miðnámi.
Eisini hevur felagið tikið stig til saman við LISA at seta Føroya Listaskúla á stovn Ein skúli, ið er við til at skapa betri umstøður fyri fakligum netverki og førleikamenning eins og tvørfakligum samstarvi listagreinanna millum.
Designfelagið í Hoydølum
-
Umstøður hjá designarum at arbeiða í einum skapandi og mennandi tvørfakligum umhvørvi
-
Verkstaður og høli at arbeiða yrkisliga, til undirvísing, fyrilestrar og framsýning
-
Savnandi staðseting í miðstaðarøkinum til design- fakligt virksemi
-
Granskingarumhvørvi innan design, nú fyrsti før- oyski MD-arin (Master i Design) fer undir at skriva vísindaligar greinar
-
Listabókasavn
-
Listafestivalur